ΤΟ ΟΡΑΜΑ: 20 Ιουλίου 1974: Η τουρκική εισβολή στην Κύπρο - ΔΕΝ ΞΕΧΝΩ\n20 Ιουλίου 1974: Η τουρκική εισβολή στην Κύπρο - ΔΕΝ ΞΕΧΝΩ\nΗ απόβαση των Τουρκικών στρατευμάτων που ολοκληρώθηκε σε δύο φάσεις, με ένα μήνα σχεδόν διαφορά η πρώτη από τη δεύτερη, είχε σαν αποτέλεσμα την παράνομη κατοχή του 37% της Κυπριακής Δημοκρατίας. Περίπου 200.000 εκδιώχθηκαν από τα σπίτια τους, έγιναν πρόσφυγες στην ίδια τους την πατρίδα, περίπου 4.000 νεκροί, και 1.619 δηλώθηκαν αγνοούμενοι.\nΟι Τούρκοι κατακτούν το 65% της καλλιεργήσιμης έκτασης, το 70% του ορυκτού πλούτου, το 70% της βιομηχανίας, το 80% των τουριστικών εγκαταστάσεων.\nΠότε δεν εγκρίθηκε τέτοιο αίτημα από το Συμβούλιο Ασφαλείας, ποτέ η Κυπριακή Δημοκρατία δεν ζήτησε από την Τουρκία να παρέμβει στρατιωτικά και το Συμβούλιο Ασφαλείας του ΟΗΕ, που συνεδρίασε στη Νέα Υόρκη στις 16 Ιουλίου, δεν είχε πάρει απόφαση. Η Τουρκία, σύμφωνα με τις Ελληνικές θέσεις, ενέργησε με βάση τα προ πολλού έτοιμα σχέδια της. Η Τουρκία υποστηρίζει\n(άσχετα με την Συνθήκη Εγγυήσεως) ότι ο Τουρκοκυπριακός λαός ζήτησε την επέμβαση, ο οποίος είχε αναγκαστεί να μεταφερθεί σε καταφύγια και ήταν υπό διωγμό.\nΠαρόλα αυτά, η Συνθήκη Εγγυήσεως ρητώς αναφέρει πως στην προκειμένη περίπτωση που εγγυήτρια χώρα επέμβει, οφείλει να το κάνει με απόλυτο στόχο την διαφύλαξη της ανεξαρτησίας και εδαφικής ακεραιότητας της Κυπριακής Δημοκρατίας. Αντίθετα, η Τουρκία εισέβαλε και έκτοτε κατέχει τμήμα της Κυπριακής Δημοκρατίας. Δηλώνει ταυτόχρονα, πως δεν αναγνωρίζει την Κυπριακή Δημοκρατία ως κράτος. Επιπλέον, η Αγγλία, η τρίτη εγγυήτρια χώρα, συνεχίζει να αναγνωρίζει φραστικά την Κυπριακή Δημοκρατία και την Συνθήκη Εγγυήσεως.\nΔεν έχει όμως επέμβει μέχρι σήμερα για να διαφυλάξει την ανεξαρτησία και την εδαφική ακεραιότητα της Κυπριακής Δημοκρατίας.\nΗ αφορμή της εισβολής ήρθε στις 15 Ιουλίου 1974, όταν εκδηλώθηκε πραξικόπημα εναντίον του Μακαρίου. Την πρώτη μέρα του πραξικοπήματος, η Αθήνα αποδοκιμάστηκε σκληρά. Από όλα τα κράτη, η Σοβιετική Ένωση, που φοβόταν την Αμερικανική ανάμειξη μέσω της Χούντας των Αθηνών είχε την πρώτη και πιο σκληρή αντίδραση δηλώνοντας κατηγορηματικά: «Η Χούντα άπλωσε το χέρι της και στη Κύπρο».\nΗ Τουρκία βρήκε την αφορμή, επρεπε όμως πριν την εισβολή να βεβαιωθεί ότι τα πλοία της δε θα επέστρεφαν πίσω, όπως τόσες άλλες φορές. Ερωτηματικά που έπρεπε να απαντηθούν ανάμεσα σε άλλα ήταν, «Ποιά θα ήταν η αντίδραση της Ρωσίας;», «Η Αμερική θα έλεγε στην Τουρκία να γυρίσει πίσω όπως επί Τζόνσον;», «Τι θα έκανε η Ελλάδα;, υπήρχε κίνδυνος να επιτεθεί;»\nΗ ΕΙΣΒΟΛΗ ξεκίνησε το πρωί της 20ης Ιουλίου του 1974 με την απόβαση τουρκικών στρατιωτικών μονάδων στην περιοχή Πενταμίλι λίγο έξω από την Κυρήνεια. Η παραλία και όλη η πλευρά του Πενταδάκτυλου που κοιτάζει προς τα παράλια της Τουρκίας ήταν ουσιαστικά αφύλακτη, καθώς οι μονάδες της Εθνικής Φρουράς ήταν απασχολημένες στο πραξικόπημα που ξέσπασε πέντε μέρες νωρίτερα.\nΜοιραία, οι Τούρκοι στρατιώτες δεν συνάντησαν καμία ουσιαστική άμυνα και με ευκολία κατέλαβαν αρχικά την παραλία και στη συνέχεια προχώρησαν προς την πόλη της Κυρήνειας.\nΤα ραντάρ της Εθνικής Φρουράς είχαν εντοπίσει ήδη από τα μεσάνυχτα της 19 Ιουλίου ύποπτες κινήσεις έξι τουρκικών πλοίων ανοιχτά της Αττάλειας με κατεύθυνση προς την Αμμόχωστο. Το ΓΕΕΦ ωστόσο, θεώρησε πως επρόκειτο για άσκηση και δεν πήρε κανένα μέτρο.\nΛίγες ώρες αργότερα, στις 4 το πρωί, άλλα έντεκα τουρκικά πλοία είχαν φθάσει μόλις 15 μίλια έξω από την Κυρήνεια. Επρόκειτο για αποβατικά πλοία.\nΗ Εθνική Φρουρά αντέδρασε όταν ήταν πλέον αργά. Στις 4:45 το πρωί η τουρκική αεροπορία άρχισε τους βομβαρδισμούς, ενώ τα αποβατικά πλοία άρχισαν να κινούνται προς τις ακτές.\nΗ απόβαση ξεκίνησε στις 7:15, η επιστράτευση ωστόσο, απ' το ΓΕΕΦ ξεκίνησε με πολύ μεγάλη καθυστέρηση. Εν τω μεταξύ, η πραξικοπηματική κυβέρνηση του Νικόλαου Σαμψών αιφνιδιάστηκε από τις εξελίξεις, ενώ στην Αθήνα το ΓΕΣ διέταζε την ΕΛΔΥΚ να μην βγει από το στρατόπεδό της στο Γερόλακο, κάτι όμως που δεν έπραξε ο διοικητής της ΕΛΔΥΚ, καθώς πρόλαβε και απομάκρυνε το μεγαλύτερος μέρος της μονάδας, πριν από τους βομβαρδισμούς.\nΆμεσος στόχος της τουρκικής αποβατικής δύναμης στο Πενταμίλι της Κυρήνειας, ήταν να δημιουργήσουν το αναγκαίο προγεφύρωμα, στο οποίο σύντομα άρχισαν να καταφθάνουν τα αναγκαία βαρέα όπλα, προμήθειες και οι ενισχύσεις σε στρατιώτες. Παράλληλα, τουρκικά μεταγωγικά μετέφεραν αλεξιπτωτιστές στους τουρκοκυπριακούς θύλακες στα μετόπισθεν, στις περιοχές δηλαδή της Λευκωσίας - Αγύρτας και Αγίου Ιλαρίωνα.\nΣ' αυτό το σημείο ανέλαβε δράση η ΕΛΔΥΚ, οι άντρες της οποίας αντιμετώπισαν με επιτυχία τα πρώτα κύματα των αλεξιπτωτιστών. Ωστόσο, η Ε.Φ. - η οποία βρισκόταν σε σύγχυση και αντιδρούσε με σπασμωδικές κινήσεις - δεν κατάφερε να προσφέρει την κατάλληλη υποστήριξη με βαρέα όπλα στην ΕΛΔΥΚ. Μόνο στο σημείο απόβασης το 251 ΤΟ της Εθνικής Φρουράς πρόβαλε αντίσταση στους Τούρκους στρατιώτες, ωστόσο η δυσμενή για τους Κύπριους αναλογία και η συνεχιζόμενη ενίσχυση των τουρκικών δυνάμεων απέτρεψε την αποτελεσματική αντίσταση.\nΩς, το μεσημέρι, είχαν αποβιβαστεί όλοι οι Τούρκοι στρατιώτες, φτάνοντας τους 6.000, καθώς και οι προμήθειες.\nΈτσι, μέσα σε λίγη ώρα, οι τουρκικές στρατιωτικές μονάδες που είχαν αποβιβαστεί έχοντας ενισχύσει τις θέσεις τους, κινήθηκαν κατά της Κυρήνειας, ενώ από τους τουρκοκυπριακούς θύλακες ξεκίνησαν τη διαδικασία του δημιουργίας του γεφυρώματος Κυρήνειας - Λευκωσίας. Παράλληλα, η τουρκική αεροπορία συνέχιζε τους βομβαρδισμούς, χτυπώντας ακόμη και πολιτικούς στόχους, κυρίως στη Λευκωσία και την Αμμόχωστο, έχοντας ως στόχος να δημιουργήσουν ένα κλίμα χάους και να τρομοκρατήσουν τους πολίτες, οι οποίοι είχαν ξεκινήσει ήδη τη φυγή προς το νότο του νησιού.\nΤο βράδυ της 20ης προς 21η Ιουλίου η ΕΛΔΥΚ διατάχθηκε να πραγματοποιήσει επίθεση στο θύλακα Λευκωσίας - Αγύρτας, παραβλέποντας το σχέδιο «Αφροδίτη Ένα», που προέβλεπε αντεπίθεση στο προγεφύρωμα Κυρήνειας - Λευκωσίας. Στην επίθεση που συμμετείχαν και οι περισσότερες μονάδες της ΕΦ, οι ελληνικές δυνάμεις κατάφεραν να διεισδύσουν βαιθιά στο εσωτερικό του θύλακα φτάνοντας σε απόσταση μόλις δύο χιλιόμετρα από την βάση των τουρκικών δυνάμεων το Κιόνελι.\nΟι Τούρκοι όμως, κατάφεραν να διατηρήσουν τις θέσεις τους ως το πρωί, οπότε με τη συνδρομή της αεροπορίας κατάφεραν να αντεπιτεθούν στην ΕΛΔΥΚ, η οποία εξαναγκάστηκε σε υποχώρηση. Από πολλούς μελετητές, η επίθεση στους τουρκοκυπριακούς θύλακες θεωρήθηκε λανθασμένη, καθώς η στρατιωτική ηγεσία σε Ελλάδα και Κύπρο έπρεπε να εστιάσει στο προγεφύρωμα Κυρήνειας - Λευκωσίας.\nΜε τις δυνάμεις της ΕΛΔΥΚ και της Εθνικής Φρουράς διασκορπισμένες να επιτίθενται στους τουρκοκυπριακούς θύλακες, οι Τούρκοι ενίσχυσαν με νέες μονάδες το προγεφύρωμα της Λευκωσίας. Την ίδια στιγμή, υπήρξε και μία ακούσια μετακίνηση πληθυσμών, καθώς οι Τουρκοκύπριοι πολίτες που βρίσκονταν μέσα στους θύλακες, που δέχονταν επίθεση από τις ελληνοκυπριακές δυνάμεις, κατέφευγαν στο Βορρά ζητώντας την προστασία του τουρκικού στρατού, ενώ αντίστοιχα οι Ελληνοκύπριοι, προσπαθώντας ν' αποφύγουν τον τουρκικό στρατό και τους βομβαρδισμούς κατευθύνοναν προς το Νότο.\nΟι ενισχύσεις από την Ελλάδα\nΚαθ' όλη τη διάρκεια της πρώτης μέρας της εισβολής, η Αθήνα, πέραν του διπλωματικού μαραθωνίου στον οποίο είχε επιδοθεί, προσπάθησε να στείλει και ορισμένες ενισχύσεις στην Κύπρο. Προσπάθεια ωστόσο, που θα στεφθεί από αποτυχία. Τη νύχτα της 20ης προς 21η Ιουλίου επρόκειτο να μεταφερθεί με 4 αεροπλάνα Boeing 707 της Ολυμπιακής Αεροπορίας η Β΄ Μοίρα Καταδρομών από τη Θεσσαλονίκη. Η διαδρομή προέβλεπε ενδιάμεσο σταθμό το αεροδρόμιο της Σούδας στα Χανιά και από εκεί θα κατέληγε στο αεροδρόμιο της Λευκωσίας. Ωστόσο, η μεταφορά ακυρώθηκε όταν 10 λεπτά μετά την προσγείωση στο αεροδρόμιο της Σούδας διαπιστώθηκε θραύση τεσσάρων ελαστικών στο δεξιό σύστημα τροχοδρομήσεως στο ένα από τα αεροπλάνα.\nΗ δεύτερη προσπάθεια είχε πιο δραματικό αποτέλεσμα. Τη νύχτα της 21ης προς 22ας Ιουλίου 15 μεταγωγικά αεροπλάνα Νοράτλας, μετέφεραν από το αεροδρόμιο των Χανίων στο αεροδρόμιο της Λευκωσίας την Α΄ ΜΚ. Δύο αεροπλάνα έχασαν τον προσανατολισμό τους και προσγειώθηκαν στη Ρόδο.\nΤα υπόλοιπα 13 κατάφεραν να φτάσουν μέχρι τη Λευκωσία πετώντας χαμηλά κάτω από τα ραντάρ. Δυστυχώς, όταν ξεκίνησαν την προσγείωση στο αεροδρόμιο οι μονάδες πυροβολικού της Εθνικής Φρουράς, θεωρώντας πως επρόκειτο για τουρκικά αεροσκάφη πρόσεβαλαν με αντιαεροπορικά βλήματα τα Νοράτλας, καταρρίπτοντας το τρίτο από αυτά και να χτυπηθεί άσχημα ένα άλλο. Μόνο ένας καταδρομέας σώθηκε από το καταρριφθέν αεροσκάφος.\nΣτις 22 Ιουλίου ολοκληρώθηκε ο Αττίλας Ι. Το πρωί εκείνης της ημέρας ξεκίνησε η αποβίβαση νέων στρατευμάτων από την Τουρκία, τα οποία κατέλαβαν την Κυρήνεια στις 11:34, ενώ ακολούθησε η συνένωση με τον θύλακα του Αγίου Ιλαρίωνα, ολοκληρώνοντας το προγεφύρωμα Κυρήνειας - Λευκωσίας. Στις 16:00 το απόγευμα της 22 Ιουλίου 1974 άρχισε να ισχύει η κατάπαυση του πυρός, όπως είχε συμφωνηθεί. Αν και οι βομβαρδισμοί σταμάτησαν αμέσως, τμήματα του τουρκικού στρατού συνέχισαν τις μάχες στο έδαφος προκειμένου να διευρύνουν το ήδη κατεχόμενο κομμάτι. Το ίδιο βράδυ οι δυνάμεις της ΕΛΔΥΚ απέτρεψαν επίθεση του τουρκικού στρατού στο στρατόπεδό της στο Γερόλακκο και στο αεροδρόμιο της Λευκωσίας.\nΕν τω μεταξύ, οι πολιτικές εξελίξεις σε Αθήνα και Λευκωσία ήταν ραγδαίες. Στη Λευκωσία παραιτείται ο Νικόλαος Σαμψών, ενώ στην Αθήνα επέρχεται η μεταπολίτευση. Την ίδια στιγμή ξεκινούν στη Γενεύη οι διαπραγματεύσεις μεταξύ Ελλάδας και Τουρκίας.\nΤέλος, στις 6 Αυγούστου και ενώ ισχύει η κατάπαυση του πυρός, τουρκικές μονάδες καταλαμβάνουν τον Καραβά και τη Λάπηθο.\nΗ δεύτερη φάση του Αττίλα ξεκίνησε αμέσως μετά την αποτυχία των διαπραγματεύσεων στη Γενεύη. Ξεκίνησε το πρωί της 14ης Αυγούστου με τα τουρκικά στρατεύματα να κινούνται στο ανατολικό μέτωπο, το οποίο κατέρρευσε σε λίγες ώρες. Η πεδιάδα της Μεσαορίας κατελήφθη αμέσως, ενώ οι Τούρκοι στρατιώτες έφτασαν βορείως της Αμμοχώστου, όπου και σταμάτησαν, επειδή, κανένα σχέδιο της Τουρκίας δεν προέβλεπε κατάληψη της πόλης. Την επόμενη ημέρα, οι τουρκικές δυνάμεις περιορίστηκαν στο να συνενώσουν τον τουρκοκυπριακό θύλακα της πόλης, που βρισκόταν μέσα στο κάστρο.\nΟι Ελληνοκύπριοι, που κατοικούσαν στο νέο τμήμα της πόλης, στα Βαρόσια, είχαν ήδη εγκαταλείψει την πόλη. Τελικά, τα τουρκικά στρατεύματα κατέλαβαν ολόκληρη την Αμμόχωστο την 17η Αυγούστου, μία μέρα μετά την κατάπαυση του πυρός.\nΠαράλληλα, τμήματα του τουρκικού στρατού κινήθηκαν προς την εγκαταλελειμμένη από τους κατοίκους της Λάρνακα. Η προέλασή τους ωστόσο, σταμάτησε στο χωριό Τρούλλοι. Μέσα από το χωριό περνάει πλέον και η πράσινη γραμμή.\nΕν τω μεταξύ, στο δυτικό μέτωπο η επίθεση των Τούρκων ξέσπασε την 15η Αυγούστου. Μέσα σε μέρα καταλήφθηκε η πόλη της Μόρφου, παρά την άμυνα που προέβαλαν οι άντρες του 11ου Τακτικού Συγκροτήματος. Το στρατόπεδο της ΕΛΔΥΚ καταλήφθηκε ύστερα από μάχες 3 ημερών από τρεις λόχους της δύναμης. Τέλος, μέσα στη Λευκωσία, τμήματα της Εθνικής Φρουράς κατάφεραν με επιτυχία να διατηρήσουν τον έλεγχο της συνοικίας του Αγίου Παύλου στα δυτικά του φρουρίου της Λευκωσίας.\nΜε το τέλος της δεύτερης φάσης του Αττίλα, η Τουρκία κατείχε το 38% της επιφάνειας της Κύπρου, ποσοστό μεγαλύτερο από αυτό που ζητούσε κατά τις διαπραγματεύσεις της Γενεύης (34%).


ΤΡΕΛΟ-ΓΙΑΝΝΗΣ: Γιατί ο Θεός δημιούργησε (αν και γνώριζε εκ των προτέρων) αυτούς που επρόκειτο να αμαρτάνουν και να μη μετανοούν;\nΑγίου Ιω Δαμασκηνού\nΟ Θεός από αγαθότητα δημιουργεί εκ του μηδενός τα δημιουργήματά Του και είναι προγνώστης αυτών που θα συμβούν. Αν βέβαια δεν επρόκειτο να υπάρχουν, ούτε θα επρόκειτο να είναι κακοί και ούτε θα τους γνώριζε εκ των προτέρων. Διότι η γνώση αναφέρεται σ’ αυτά που υπάρχουν και η πρόγνωση αναφέρεται σ’ αυτά που οπωσδήποτε θα συμβούν, προηγείται δηλαδή η ύπαρξη και μετά ακολουθεί η καλή ή κακή ύπαρξη. Αν όμως – παρ’ όλο που επρόκειτο να δημιουργηθούν χάρη στην αγαθότητα του Θεού – τους εμπόδιζε να δημιουργηθούν το ότι επρόκειτο να γίνουν κακοί εξ αιτίας της δικής τους προαίρεσης, τότε το κακό θα νικούσε την αγαθότητα του Θεού. Ο Θεός λοιπόν τα δημιουργεί αγαθά όλα όσα δημιουργεί, γίνεται δε ο καθένας καλός ή κακός εξ αιτίας της δικής του προαίρεσης. Λοιπόν αν και είπε ο Κύριος: ¨Συνέφερε τω ανθρώπω εκείνω, ει ουκ εγεννήθη¨ (Ματθαίος 26/κς: 24) το έλεγε όχι επικρίνοντας την δημιουργία του, αλλά την κακία που προστέθηκε στο δημιούργημά Του εξ αιτίας της δικής του προαίρεσης και απερισκεψίας. Διότι η απερισκεψία της γνώμης του αχρήστευσε την ευεργεσία του Δημιουργού, όπως ακριβώς αν κάποιος, αφού δεχτεί πλούτο και εξουσία από έναν βασιλιά, θα καταδυναστεύσει τον ευεργέτη του, αυτόν ο βασιλιάς, αφού τον υποτάξει όπως του αξίζει, θα τον τιμωρήσει, αν τον δει να παραμένει μέχρι τέλους στην εξουσία του τυράννου.\nπηγή:Απόδοση βασισμένη στο: Ιω. Δαμασκηνού, ¨Έκδοσις Ακριβής της Ορθοδόξου Πίστεως¨ Ε.Π.Ε., Τόμος 19ος, σελ. 530 – 533.


Μπορεί να βρείτε αμέτρητους λόγους για να δώσετε έμφαση στα έγγραφα καθ 'όλη τη διάρκεια της ημέρας σας και ένας από τους πιο γρήγορους - και πιο εύκολα κατανοητούς - είναι υπογραμμίζοντας. Είτε ακούτε μια δήλωση είτε θέλετε απλώς να δίνουν ιδιαίτερη προσοχή στους υπαλλήλους σας, το κείμενο που υπογραμμίζεται ξεχωρίζει σε μια σελίδα. Παρόλο που το Adobe Photoshop είναι περισσότερο ένα πρόγραμμα γραφικών, μπορείτε ακόμη να διαβάσετε το σημείο σας υπογραμμίζοντας το κείμενο μέσω του χαρακτηριστικού τύπου που περιλαμβάνεται. Η υπογράμμιση κειμένου λειτουργεί ελαφρώς διαφορετικά όταν ανοίγετε ένα νέο έγγραφο του Photoshop ή επεξεργάζεστε ένα υπάρχον, αλλά και οι δύο διαδικασίες είναι γρήγοροι τρόποι για να διατηρήσετε τους υπαλλήλους «σε γραμμή».\nΞεκινήστε το Photoshop, κάντε κλικ στο μενού Αρχείο, επιλέξτε "Νέο" και ρυθμίστε το έγγραφό σας ώστε να ταιριάζει στο υπογραμμισμένο κείμενο.\nΕλέγξτε τη δεξιά πλευρά του χώρου εργασίας για το παράθυρο χαρακτήρων. Εάν δεν το βλέπετε, κάντε κλικ στο μενού Παράθυρο και, στη συνέχεια, κάντε κλικ στην επιλογή Χαρακτήρας για να το ανοίξετε. Κάντε κλικ στο κουμπί "Υπογράμμιση", που συμβολίζεται με ένα "Τ" με υπογράμμιση, δεύτερο από τα δεξιά στη σειρά των κουμπιών.\nΚάντε κλικ στο εικονίδιο Type, που συμβολίζεται με ένα "T" στο παράθυρο Tools. Κάντε κλικ οπουδήποτε στο έγγραφο εργασίας του Photoshop για να ανοίξετε τη γραμμή εργαλείων Type.\nΟρίστε τις επιλογές μορφοποίησης για το υπογραμμισμένο κείμενο, συμπεριλαμβανομένης της επιλογής γραμματοσειράς και χρώματος. Σημειώστε ότι δεν υπάρχει επιλογή υπογράμμισης στη γραμμή εργαλείων Type.\nΠληκτρολογήστε το κείμενο, το οποίο εμφανίζεται στο χώρο εργασίας με μια υπογράμμιση.\nΞεκινήστε το Photoshop, κάντε κλικ στο μενού Αρχείο, επιλέξτε "Άνοιγμα" και περιηγηθείτε στο έγγραφο με κείμενο προς υπογράμμιση.\nΚάντε διπλό κλικ στο επίπεδο κειμένου, που συμβολίζεται με ένα "T" στο παράθυρο Layers. Το κείμενο επισημαίνεται στον χώρο εργασίας. Εάν δεν βλέπετε το παράθυρο Layers, κάντε κλικ στο μενού Window και, στη συνέχεια, κάντε κλικ στο Layers για να το ανοίξετε.\nΕλέγξτε τη δεξιά πλευρά του χώρου εργασίας για το παράθυρο χαρακτήρων. Εάν δεν το βλέπετε, κάντε κλικ στο μενού Παράθυρο και, στη συνέχεια, κάντε κλικ στην επιλογή Χαρακτήρας για να το ανοίξετε.\nΚάντε κλικ στο κουμπί "Υπογράμμιση", που συμβολίζεται με ένα "Τ" με υπογράμμιση, δεύτερο από τα δεξιά στη σειρά των κουμπιών στο παράθυρο χαρακτήρων. Το κείμενο επισημαίνεται.


keimeno - paragrafos Το βιωματικό μπλογκ τού Κώστα Καλλίμαχου: Παραμορφωμένη Αφροδίτη\nΑναρτήθηκε από paragrafos στις 1:43:00 μ.μ.\nΗ καλυτερη τυχη μεσα στην ατυχια σας ηταν να εκδηλωθει η επη σε τοσο μικρη ηλικια. Θα εχει θεραπευτει πληρως πριν την εφηβεια,δεν θα το πει σε κανενα & θα θεωρηθει παιδικη ασθενεια που περασε. Don't worry,be happy!\n6 Μαρ 2007, 4:38:00 μ.μ.\nΚε Χάρρυ, η αισιδοξία σας έχει κάτι από το σχολείο που ψάχνω!\nπολλά φιλά και με αγάπη\n6 Μαρ 2007, 7:08:00 μ.μ.\nΕύχομαι και ελπίζω να διαψευστούν οι φόβοι σου, κι αυτό το λέω όχι μόνον συναισθηματικά, το λέω και γιατί πιστεύω στην πρόοδο της επιστήμης και, επίσης, στο ότι συχνά τα παιδιά εκπλήσσουν όλους μας με τις δυνατότητες που έχουν τα μικροσκοπικά κεφαλάκια τους.\nΣχολείο για την αγωνία του σήμερα δεν υπάρχει, τουλάχιστον όχι τέτοιο που να μπορεί να βγάλει από πάνω από ένα γονιό τέτοια στενοχώρια και αγωνία, και μάλιστα γρήγορα.\nΩστόσο, από τη δική μου εμπειρία, δεν είναι καθόλου εύκολο να τα βγάλουν πέρα οι γονείς χωρίς τη βοήθεια ειδικού. Οι αγωνίες και τα συναισθήματα είναι πολύ έντονα και τόσο οδυνηρά, ώστε πρέπει να βγουν προς τα έξω και να δουλευτούν, με τη βοήθεια ανθρώπου που ξέρει να το κάνει.\nΠροσωπικά είμαι ευγνώμων στην ειδικό που με βοήθησε πριν από πολλά χρόνια. Κυρίως μάλιστα της είμαι ευγνώμων γιατί δεν στήριξε τη δουλειά που έκανε μαζί μου σε οποιαδήποτε καλή ή κακή πρόγνωση για το παιδί (αν και κράτησε σταθερή επικοινωνία με τον γιατρό και τους άλλους ανθρώπους που δούλευαν με το παιδί). Αντίθετα, στήριξε τη δουλειά της -με μεγάλη τέχνη- στο εκάστοτε σήμερα, χωρίς να προσπαθεί ούτε να με καθησυχάσει με ευχές ούτε να σβήνει ελπίδες.\nΤης χρωστώ πάρα πολλά και πιστεύω ότι το οικογενειακό μας χαμόγελο (η τιμή και η δύναμη της οικογένειας!) οφείλεται καθοριστικά στη δική της δουλειά. Μετά απ' αυτά, δεν νομίζω ότι υπάρχει "φυσιολογική ζωή", υπάρχουν μόνο ζωντανοί άνθρωποι με στενοχώριες και χαρές, κι αυτό καμιά φορά το μαθαίνουμε με δύσκολο τρόπο.\nΚουράγιο και θάρρος!\n6 Μαρ 2007, 8:32:00 μ.μ.\nτο σχόλιό σου είναι ολόκληρο σεμινάριο: σκέψεις νηφάλιες και ευαίσθητες, μετά λόγου γνώσεως.\nΠου να βρούμε κι εμείς έναν τέτοιο ανθρωπο σαν την φίλη σου!\nΑν, πάντως, μπορείς, θα ήθελα να έχω τα στοιχεία της φίλης σου.\n6 Μαρ 2007, 9:37:00 μ.μ.\nΗ Έρση είναι περισσότερο από φίλη, μάλλον είναι δασκάλα μου.\nΘα σου στείλω email, ωστόσο αν συζητήσεις μαζί της θα θεωρούσα σωστό να ρωτήσεις αν ξέρει κάποιον στην Κύπρο, που θα μπορούσε να βοηθήσει (η Αθήνα είναι μακριά κι όλη αυτή η δουλειά θέλει κάποιον κοντά).\n6 Μαρ 2007, 9:57:00 μ.μ.\nη σκέψη σου είναι μονίμως πενήντα βήματα πιο μπροστά από τη δική μου.\nΣυμφωνώ, λοιπόν, απολύτως με όλα όσα λές.\n6 Μαρ 2007, 10:13:00 μ.μ.\nδεν νομίζω ότι υπάρχει "φυσιολογική ζωή", υπάρχουν μόνο ζωντανοί άνθρωποι με στενοχώριες και χαρές, κι αυτό καμιά φορά το μαθαίνουμε με δύσκολο τρόπο.\nΠωπω... ολόκληρο το βλογ σου, ΚΑΙ οι επισκέπτες σου, είναι για μας σεμινάριο ζωής, καλή μου.\nΕύχομαι να περάσει γρήγορα η δύσκολη ώρα, σας σκέφτομαι.\n6 Μαρ 2007, 10:29:00 μ.μ.\nΚαλη μου Λέμον,\nΔεν φαντάζεσαι, δεν φαντάζεσαι πόσο χάρηκα που σε είδα!!! Τι να κάνουμε; Εχω καταντήσει αυτό-ποσυνάγωγη! (Ελπίζω στη κατανόησή σου)\nΚατά τ΄άλλα, όντως η "φυσιολογική ζωή" είναι μύθος, τα πράγματα έιναι όπως ακριβώς τα λές: υπάρχουν "ζωνταντοί άνθρωποι με στεναχώριες και χαρές".\nΟμως, σε οικογένειες σαν την δική μου, υπάρχει αδιόρατος, ανομολόγητος, βουβός πόνος, που συχνά αγγίζει τα όρια του εγωισμού, σε τέτοιο βαθμό, μάλιστα, ώστε να ύποβαθμίζονται οι δυσκολίες των άλλων.\nΑυτό είναι που θα θέλαμε να προσπαθούμε να το αποφύγουμε - μα δεν είναι πολυ εύκολο, καθώς η εγωπάθεια, δυστυχώς καραδοκεί ακόμα και στη δυστυχία! Δεν είναι σωστό να βάζω μπροστα τη δική μου δυσκολία και να υποτιμώ τις κατά τη γνώμη μου "καθημερινές" δυσκολίες των άλλων. Εν τέλει ο καθείς έχει το δικό του "σταυρό", το δικό του γογλοθά. Η καρδιά του ξέρει...\n6 Μαρ 2007, 10:50:00 μ.μ.\nΓλυκύτατη Παράγραφε, το κείμενό σου με συγκλόνισε. Σας εύχομαι, σε σένα και στο σύντροφό σου, δύναμη και αντοχή. Στην κορούλα σου, να βρει την υγειά της. Η Αθανασία σου μίλησε με σοφία. Προσωπικά, θα ήθελα να σχολιάσω μόνο μια φράση σου: «…ανομολόγητος, βουβός πόνος, που συχνά αγγίζει τα όρια του εγωισμού». Γλυκιά μου, μη βάζεις ενοχές στην πλάτη σου! Αρκεί το βάσανό σου! Ο πόνος μάς κάνει όλους εγωιστές. Η δυστυχία οδηγεί στην εσωστρέφεια. Είναι τόσο ανθρώπινο. Πολύ ανθρώπινο. Και κάνεις πολύ σοφά που μοιράζεσαι τον πόνο σου, έστω και με ανθρώπους που πιθανότατα δεν θα συναντήσεις ποτέ στη ζωή σου. Σε φιλώ\n7 Μαρ 2007, 3:01:00 μ.μ.\n7 Μαρ 2007, 9:19:00 μ.μ.\nΞεφευγει απο τη προσοχη,αλλα ο τιτλος εχει...ορθογραφικο λαθος...\n07 Μάρτιος, 2007 21:19\nΚε Χάρρυ, παραμόρφωσα τον τίτλο!\nΠάντως, σήμερα, αν και είχαμε λίγο πυρετό, ούτε το κέφι μας χάσαμε ούτε σπασμούς είχαμε. Φυσικά, παρακολουθούμε την θερμοκρασία και δίνουμε τα αντιπυρετικά.\nΜακάρι κάθε μέρα να είμαστε έτσι και δεν με νοιάζει η ταχυπαλμία μου.\n7 Μαρ 2007, 9:40:00 μ.μ.\nΟυδεν κακον αμιγες καλου,η επη θα τελειωσει σε 2 χρονια & ολη αυτη η δοκιμασια δυναμωσε το γαμο σας & τον εκανε αλεξισφαιρο. Δεν θα χωρισετε ποτέ.\n8 Μαρ 2007, 12:08:00 π.μ.\nΣήμερα η γιορτή της γυναίκας. Χρονια μας πολλά κορίτσια. Πολλές πολλές ευχές στην κούκλα του μπλογκ, την Μ.Φ.\nΧωρίς εμας ο πλανήτης θα είχε τιναχτει στον αέρα.\nΕαν όμως είχαμε το πάνω χέρι και κυβερνούσαμε -εστω μονο τον περασμένο αιώνα- θα ήταν επίγειος παράδεισος.\n8 Μαρ 2007, 4:00:00 μ.μ.\n08 Μάρτιος, 2007 00:08\nH αλήθεια είναι οτι οι μεγάλες δυσκολίες σφυρηλατούν τις σχέσεις ενός ζευγαριού, κυρίως από την άποψη ότι το μαθαίνουν να ξεχωρίζει τα μεγάλα και σημαντικα στη ζωή (υγεία και χρήμα - δυστυχώς πάνε μαζί) από τα μικρά και καθημερινά όπως οι γκρίνιες και οι μικροεγωισμοί.\nΟσο για την ευχή σας, τι να πω; Την εκφράζετε επί τόσους μήνες και με τόση επιμονή ώστε αρχίζω πλέον και την εμπιστεύομαι!!!\n8 Μαρ 2007, 5:55:00 μ.μ.\n08 Μάρτιος, 2007 16:00\nΑν μας ακούσει ο κύριος Χάρρυ...\nΥποθέτω όμως ότι ήδη μας έχει ακούσει και είναι αποφασισμένος να μη μας χαλάσει τη γιορτή. Αλλωστε, κατά βάθος ζει για μας τις γυναίκες!\n8 Μαρ 2007, 5:58:00 μ.μ.\nΝα ευχηθώ πάλι και πάλι να αναρρώσει γρήγορα και χωρίς ταλαιπωρία η μικρούλα μας.\nΓράφεις συγκλονιστικά Αντιγόνη. Ανεπιτήδευτος ρεαλισμός αγκαλιά με ανεπιτήδευτο και ειλικρινές συναίσθημα.\nΤο ζήτημα του σχολείου είναι πράγματι δύσκολο. Και, δυστυχώς, τουλάχιστον από την εμπειρία στη Θεσσαλονίκη, συνήθως το "καλό" σχολείο είναι θέμα συγκυριών... Διευθυντής, δάσκαλοι οι οποίοι στα ειδικά σχολεία αλλάζουν κάθε δύο χρόνια σχεδόν κι όποια προγράμματα απορρυθμίζονται, ψυχολόγος, επόπτης κι άλλοι πολλοί που μπορούν είτε να κάνουν ΕΞΑΙΡΕΤΙΚΗ δουλειά, είτε να μην κάνουν καθόλου δουλειά, είτε να χειροτερέψουν τα προηγούμενα κεκτημένα.\nΕίχα την τύχη στην εκπαίδευσή μου να είμαι δίπλα σε λαμπρό Άνθρωπο. Μακάρι η τύχη να τα φέρει να βρέθει ένας τέτοιος στη Μαρία-Φωτεινή και σε σας. Ευχή μέσα από την καρδιά μου.\nΚαλή συνέχεια με τις ετοιμασίες του ταξιδιού.\nΟι σκέψεις και η αγάπη μου μαζί σας,\n8 Μαρ 2007, 8:54:00 μ.μ.\nΕξαρταται απο την ποιοτητα της γυναικας-κυβερνητη. Αν ειναι σαν τη Θατσερ ή την Εβραια Κορμπελ/ " Ωλλμπράιτ " εχει καλως...Αν μιλαμε για " γυναικες " τυπου Μερκελ,Ρουαγυαλ & Παπαρηγα,προτιμω την...ομ/φιλια...\nΟσο για τη Μερα της Γυναικας,σκεφτηκα μια ωραια ιδεα,απο το " Νονο". Εκεινη τη μερα,να μην αρνηθουν κανενα αιτημα του συζυγου τους,στο σαλονι & στο κρεβατι...\n10 Μαρ 2007, 12:52:00 π.μ.\nΤυπικος άνδρας ο Χαρυ μας. Θυμήθηκε το αίτημα μετά την λήξη της ημερας. Ενω αν μας το έθετε εχθες, θα είχαμε τη χαρά να του απαντήσουμε όπως πρέπει.\nΟπως το βλεπω πάντως, Γυναικες-Χαρυ, σημειωστε ξανά ΕΝΑ.\n10 Μαρ 2007, 1:05:00 π.μ.\nΟντως,γυναικες-ενα,Χαρρυ-δυο...Για τη ταμπακερα,τα...αιτηματα,κουβεντα...\n10 Μαρ 2007, 1:29:00 π.μ.\nΠαρτο χαμπαρι Χαρυ.\nΔεν υπάρχουν αιτηματα ανδρων πια.\nΜόνο αποφασεις γυναικων.\nΟ κόσμος άλλαξε baby.... Που ζεις;\n10 Μαρ 2007, 1:37:00 π.μ.\nΟντως,οι γυναικες πρεπει να παιρνουν αποφασεις που να ικανοποιουν το συμφερον τους,οχι να στερουνται απολαυσεις λογω ξεροκεφαλιας...\n10 Μαρ 2007, 2:19:00 μ.μ.\nΘα πρέπει να σας στείλουμε με υποτροφία σε κάποιο αμερ. σεμινάριο περί φεμινισμού.\nΣΤα ζητήματα των γυναικών, παραείστε... Γραικός!\n11 Μαρ 2007, 12:30:00 π.μ.\nΦεμινισμος¨= να προσφερεις στη γυναικα οσα εκεινη αδυνατει να εννοησει οτι ειναι προς ωφελος της...Λογω πουριτανισμου,προκαταληψεων,παραλογισμου...\n11 Μαρ 2007, 1:16:00 π.μ.\nΠέρασε ο πυρετός; Είναι καλύτερα η μικρούλα; (Δεν ξέρω αν είδατε το προηγούμενο σχόλιό μου.) Σας φιλώ, γ.σ.\n11 Μαρ 2007, 1:33:00 π.μ.\n07 Μάρτιος, 2007 15:01\nΗ μικρή μας αναρρώνει, αλλά τώρα ήλθε πάλι η δική μου σειρά και η σειρά της νταντάς μας! Αυτό το μικρόβιο κάνει βόλτες μέσα στο σπίτι μας. Δεν ξέρω αν είναι το ίδιο ή μεταλλάσσεται.\nΗ κορούλα μας συνέρχεται. Κάνουμε "μάσκες" και παίρνει συστηματικά ένα σιρόπι που μας το έδωσαν στις ΗΠΑ, για τα κρυολογήματα. Τίποτε άλλο δεν πρέπει να της δώσουμε, τα άλλα φάρμακα που κυκλοφορούν στην αγορά δεν είναι συμβατά με την Κετογενική Δίαιτα.\nΤο κρυολόγημα της κορούλας μας ήταν μεγάλο βάσανο. Το δικό μας ειναι κάτι που θα περάσει, απλώς με ενοχλεί ο πολύς βήχας, ο πονόλαιμος και ο πονοκέφαλος. Ευτυχώς δεν έχω πολύ πυρετό.\nσας ευχαριστούμε πολυ για την συμπαράσταση\n11 Μαρ 2007, 8:19:00 π.μ.\n08 Μάρτιος, 2007 20:54\nΚαλη μας Φιλομήλα,\nκαλή σου μερά!\nΟπως λέω και στο προηγούμενο σχόλιο, η κορούλα μας αναρρώνει κι εμείς ξανακολλήσαμε, οι μεγάλοι εννοώ - ευτυχώς ο πυρετός μας δεν ειναι υψηλός.\nΓια το σχολείο: δυστυχώς η Νήσος είναι μικρή και δεν έχει ούτε τα μέσα ούτε τους ανθρώπους για ειδικά σχολεία με αξιώσεις. Οταν επιστρέψουμε από τις ΗΠΑ και εφόσον η εξέλιξη είναι καλή, τότε θα δούμε τι θα κανουμε. Ηδη η Αθανασία μας έχει ανοίξει ένα δρόμο.\nΤέλος, σ΄ ευχαριστώ για τα καλά σου λόγια. Αν αυτά που γράφω έχουν να πουν κάτι, είναι επειδή μιλάνε για υπαρκτά βάσανα. "Γράψε με το αίμα σου και θα νιώσεις ότι το αίμα είναι πνεύμα" έλεγε ο Νιτσε... Αν πάψω να γράφω, σημαίνει ότι γιατρευτήκαμε και ζουμε κι εμείς σαν άνθρωποι.\n11 Μαρ 2007, 8:32:00 π.μ.\n11 Μάρτιος, 2007 01:16\nΚε Χάρρυ, θα σας το ξαναπώ κι ελπιζω πως δεν θα το πάρετε στραβά: μου αρέσει πολυ ο τρόπος που γράφετε! Κυριολεκτικά, με διασκεδάζετε!\nΠαλιότερα, όταν διάβαζα τα σχόλιά σας για τις γυναίκες, τσαντιζόμουνα πολυ! Σιγά-σιγά κατάλαβα ότι έχετε καρδιά μάλαμα κι αν προβοκάρετε, το κανετε πάλι με καλή καρδιά.\nΧΑ χα χα!!! Αυτός ο ορισμος σας του "φεμινισμού" σας είναι ό,τι πιο εξωφρεινικά διαστροφικό και αλλοπρόσαλλο μπορεί να γεννήσει αντρικός νους για τις γυναίκες!\nΕν τω μεταξύ, η πλάκα είναι πως παραφραζετε τον ορισμό που είχε δώσει ο Καντ για τον Διαφωτισμό: "Διαφωτισμός είναι ο αγώνας για απαλλαγή του ανθρώπου από την άγνοιά, τις προκαταλήψεις και τις δειδιδαιμονίτες του, για τις οποίες είναι ο ίδιος υπέυθυνος".\nΚάτι είχατε πει για το κυπριακό, ότι οι απόψεις σας είναι "αντικαθεστωτικές".\nΝομίζετε ότι δεν το ξέρουμε; Εξαρτάται βεβαια, τι εννοεί ο καθένας ως... καθεστώς... (Ελπίζω τώρα να σας τσίγκλισα λιγάκι)\nΠολλά φιλιά και καλή σας μέρα!\n11 Μαρ 2007, 8:42:00 π.μ.\nΤι πεπονοφλουδα ήταν αυτή Χαρυ μου; Εσυ να την πατήσεις έτσι;\nΜου θύμισες ένα παλιό τραγούδι...\nwhat am I going to do with me\nI blew the opportunity\nby saying something assinine\nI've got to watch this mouth of mine\nΑντε... σε συγχωρούμε παλιόπαιδο...\nΚοίτα να μη το ξανακάνεις.\n11 Μαρ 2007, 5:56:00 μ.μ.\nΗ εντυπωση μου ειναι οτι δεν πατησα τιποτα & η φαντασια σας τα φταιει...\n11 Μαρ 2007, 8:47:00 μ.μ.\nΕίμαι σίγουρη ότι όλες οι δυσκολίες θα έχουν ήδη ξεπεραστέι μέχρι η μικρούλα να πάει στο σχολείο, και η περιπέτεια της δεν είναι σίγουρο ότι θα της αφήσει μαθησιακά προβλήματα, τα οποία αντιμετωπίζονται με τη βοήθεια ειδικού και ξεπερνιούνται με θέληση! Φιλιά!\n11 Μαρ 2007, 9:18:00 μ.μ.\n11 Μάρτιος, 2007 21:18\nΟφείλω να σας ευχαριστήσω μέσα από την καρδιά μου για την διακριτική συμπαράστασή σας.\nΟσο για την ευχή σας, και η μισή να εκπληρωθεί, θα είμαστε ευτυχείς!\nΤα μαθησιακα΄προβληματα, και ανυπερβλητα να είναι, δεν θα σκάσουμε.\nΗ υγεί είναι το πολυτιμότερο αγαθό.\n11 Μαρ 2007, 11:15:00 μ.μ.\nΕγω δεν τα πολυπιστεύω αυτα τα παραμύθια με τις μαθησιακές δυσκολίες. Απλά κάθε άνθρωπος μαθαίνει με διαφορετικό τρόπο και με διαφορετικό ρυθμό. Αλλά πρέπει να υπάρχει και ένα ευλύγιστο εκπαιδευτικό συστημα, πράγμα που στην Ελλάδα, και μαντεύω και στην Κύπρο, ακούγεται σαν χαζοαμερικανισμός.\nΕδω γίνεται μια προσπάθεια να πηγαίνουν όσο το δυνατόν λιγότερα παιδιά σε σχολεία για παιδιά με ειδικές ανάγκες. Το καλύτερο λένε είναι να πηγαίνουν σε κανονικά σχολεία αλλά σε μικρότερη τάξη. Την προσπάθεια αυτή (inclusion project) την άρχισαν γονείς παιδιων με το σύνδρομο Ντάουν και πέτυχαν. Πολλα απο αυτα τωρα είναι σε κανονικά σχολεια. Διότι το πρόβλημά τους (σε π[ολλά, όχι σε όλα)δεν είναι ότι δεν μπορουν να μάθουν, αλλά ότι αρχίζουν να μαθαίνουν αργότερα από τα άλλα παιδιά. Ε, ας είναι 23 όταν τελειώσουν το λύκειο, και τι έγινε δηλαδή...\nΠολλά μαγαζιά μάλιστα προσλαμβάνουν παιδιά με αυτο το συνδρομο. Στο σουπερμάρκετ που πάω βλέπω δυο. Βάζουν τα τροφιμα σε σακούλες, είναι κάπως αργά στις κινήσεις τους, αλλά υποπτεύομαι ότι το κάνουν επίτηδες για να μη σπάσουν τίποτα. Ολοι οι πελάτες τους δείχνουν σεβασμό. Με τον ένα έπιασα κουβέντα μια μέρα, μου είπε ότι πάει λύκειο και τα Σαββατοκύριακα δουλεύει. Μου ήρθε να τον φιλήσω για την προσπάθεια που καταβάλει.\nΚαι τα θυμάμαι Αθήνα που ζούσα, είχαμε ειδικό σχολείο για αυτά στη Λεωφόρο Πεντέλης, απόλυτος αποκλεισμός από το κανονικό εκπαιδευτικό συστημα και από την όλη κοινωνία. Οι δε γονείς, σχεδόν στιγματισμένοι. Να μη πω δε τι καταλήγουν να κάνουν ορισμένοι γονείς υπό το βάρος του "στίγματος" μόλις γεννιέται το παιδί. Ιστορίες ντροπής.\n12 Μαρ 2007, 3:47:00 π.μ.\nΑγαπητη φιλη, τυχαια μπηκα στο blog σου .Εχω προσωπικη εμπειρια με τον γιο μου που για χρονια βρισκοταν σε επιληπτικη φαρμακευτικη αγωγη και τωρα που ειναι 9 εχει περιπου 1,5 χρονο που εχει περασει και απο το σταδιο της απεξαρτησης και ειναι ...για την ωρα καλα.Γνωριζω οτι οι επιληπτικες κρισεις που γινονται σιχνα προκαλουν βλαβη στον εγκεφαλο και για αυτο καλο ειναι να αποφευγονται.Ηφαρμακευτικη θεραπεια δεν ξερω ποσο μπορει να σας βοηθησει , παντως δεν νομιζω οτι μια διαιτα ειναι σε θεση να βοηθησει, χωρις να θελω να φανω αρνητικη λεγοντας αυτα.Το παιδι πρεπει σιγουρα να το δουν πολλοι ειδικοι , μεταξυ αλλων και παιδοψυχιατροι γιατι πολλες φορες πισω απο απο μια επιληψια σοβαρης μορφης κρυβονται και αλλα (πχ , μπορει το παιδι να πασχει και απο διαχυτες αναπτυξιακες διαταραχες).\nΡιξε μια ματια στο www.noesi.gr , εκει θα βρεις αρκετες πληροφοριες, μπορεις να δημοσιευσεις εκει οτιδηποτε θελεις που αφορα το παιδι σου, μπορεις να παρεις απαντησεις ,και δημιουργωντας το δικο σου blog εκει, να βοηθηθεις.Χρειαζεστε στηριξη ,αυτο ειναι το μονο σιγουρο.\nΕκει δημοσιευω με το ονομα:mairipapa\nΕυχομαι ολα να πανε καλα και αν χρειαστεις κατι, παντα στη διαθεση σου ( mairipapa5@yahoo.gr)\n12 Μαρ 2007, 3:51:00 μ.μ.\nΡιξε μια ματια στο www.noesi.gr , εκει θα βρεις αρκετες πληροφοριες, μπορεις να δημοσιευσεις εκει οτιδηποτε θελεις που αφορα το παιδι σου, μπορεις να παρεις απαντησεις ,και δημιουργωντας το δικο σου blog εκει, να βοηθηθεις\nδεν μπορείτε να φανταστείτε πόσο χαίρομαι για την εξέλικη της υγείας του γιου σας! Πάντα τέτοια.\nΕρχομαι στην περίπτωση της κόρη μου.\nΣχετικά με την Κετογενική Διαιτα και πολλές άλλες πληροφορίες μπορείτε να βρείτε στο άλλο μπλογκ που επιμελούμαστε. Για να το δείτε, πηγαίνετε ΕΔΩ\nΑξίζει να γνωρίσετε την Κετογενική Δίαιτα, το λέω επειδή στην Ευρώπη είναι σχεδόν άγνωστη (ο Κοβάνης άρχισε να την συστήνει στην Ελλάδα - όμως είναι δώρον άδωρον επειδή δεν υπάρχει υποδομή) και το παιδί μας παρα λίγο να πεθάνει - το είχανε ξεγράψει, αφού τα φάρμακα δεν του εκαναν τίποτε. Μόνο όταν άρχισε, στις ΗΠΑ την Κετογενική Διαιτα, επανήλθε στη ζωή. Αν συμβουλευτείτε το πιο πάνω ενημερωτικού χαρακτήρα μπλόγκ (το ΕΠΙΛΗΨΙΑ) θα καταλάβετε τι εννοώ.\nΔεν ξέρω αν είδατε στο προφίλ μου το ιμέιλ μου. Σας το δίνω και από δώ. Σας παρακαλώ, μη διστάσετε να το χρησιμοποιήσετε. Είναι το paragrafos@cytanet.com.cy\nΑναφορικά με το "νοησις" που λέτε, πολυ θα ήθελα να περάσω από εκεί να γνωριστουμε. Ειλικρινά!\n12 Μαρ 2007, 5:28:00 μ.μ.\nΜόλις έμαθα ότι πέθανε η Κέλλυ. Ελπίζω να βρίσκεται σε ένα καλύτερο μέρος τώρα.... ποιος ξέρει;\n12 Μαρ 2007, 5:47:00 μ.μ.\nΔείτε την να παίζει το πιάνοεδω\nΔεν ήταν ταλαντούχο παιδί;\n12 Μαρ 2007, 5:51:00 μ.μ.\n12 Μάρτιος, 2007 17:47\n12 Μάρτιος, 2007 17:51\n12 Μαρ 2007, 6:18:00 μ.μ.\nΔεν ξέρουμε τίποτε για άλλους καλύτερους κόσμους, δυστυχώς...\nΟταν όμως για έναν άρρωστο αυτός ο κόσμος είναι κόλαση, τότε ο θάνατος μοιάζει με λύτρωση...\n(Δεν ξέρω αν φταίει η κατάθλιψή μου, τα τελευταία χρόνια κλαίω πολυ εύκολα...)\n12 Μαρ 2007, 6:25:00 μ.μ.\nΕιναι φοβερος ο καρκινος. Αν ξαναγυρνουσα στο χρονο,θα σπουδαζα για ερευνητης εναντιον του. Καλυτερα να μη μαθαιναμε για τη Κελλυ. Δεν υπαρχουν λογια. Την υγεια μας να 'χουμε,ν΄'αφησουμε τα μίση & να πιασουμε το....\n12 Μαρ 2007, 7:44:00 μ.μ.\nΚοριτσάρα μου....από το σχολείο που ζητάς, έχεις ήδη τελειώσει Δημοτικό και Γυμνάσιο...το Λύκειο έμεινε μόνο...\n15 Μαρ 2007, 3:22:00 μ.μ.\nΣΠΟΝΔΗ ΣΤΟΝ ΘΕΟ ΤΗς ΒΛΟΓΟΣΦΑΙΡΑΣ ΚΑΙ ΟΛΩΝ ΤΩΝ ΒΛΟΓΟΣΦΑΙΡΙΔΙΩΝ!!!\nΔεν ήθελα να μπω πριν σου έχω το λινκ για ένα εκπληκτικό κείμενο-μαρτυρία, και δόξω τω Θεώ που τα αγγλικά σου είναι τέλεια και θα το καταλάβεις με τη μία:\nΠολλά φιλιά στη μικρούλα μας (ταυτόχρονα άρρωστα και τα δικά μου, μα τι γίνεται, κολλάνε μέσω μπλογκ?!)\n23 Μαρ 2007, 12:17:00 π.μ.


Tags: icirc icircicircplusmniuml primera division icircmiddot icircicircplusmniuml\nΑπό το Πρωτάθλημα της Primera Division στην Ισπανία και το Λας Πάλμας – Βιγιαρεάλ το επόμενο προγνωστικό.\nΗ Λας Πάλμας υποδέχεται την Βιγιαρεάλ για την 28η αγωνιστική της Primera Division.\nΟι «νησιώτες» στα τελευταία δέκα τους παιχνίδια δεν θυμίζουν σε τίποτα την ομάδα που αποτελούσε πηγή κινδύνων για όλες τις ομάδες. Έχει χάσει την αίγλη της και την συγκέντρωσή της και αυτό που δείχνει είναι ότι δίνει έμφαση αποκλειστικά στην επίθεση. Στα τελευταία της παιχνίδια έχει μια προσέγγιση του στυλ όσα βάλουμε κι όσα φάμε. Πάμε να δούμε τους αριθμούς στα τελευταία δέκα ματς. Η Λας Πάλμας έχει πάρει 2 νίκες, 2 ισοπαλίες και έχει ηττηθεί 6 φορές. Σε αυτά τα ματς έχει σκοράρει 16 φορές, ενώ έχει δεχτεί 21 γκολ.\nΒαθμολογικά είναι αδιάφορη η Λας Πάλμας ρεαλιστικά, όχι μαθηματικά – καθώς απέχει 13 βαθμούς από την ζώνη του υποβιβασμού. Μέσα στην διάρκεια της χρονιάς, όταν βρισκόταν σε καλή φόρμα, έδειχνε ότι μπορούσε να παλέψει να βγει μέχρι και Ευρώπη. Πλέον, το όνειρο αυτό είναι χαμένο, αφού η 12η θέση στην οποία βρίσκεται απέχει 16 βαθμούς από την 6η θέση που δίνει ευρωπαϊκό εισιτήριο.\nΜέσα στην έδρα της η Λας Πάλμας έχει μαζέψει τους 26 από τους 32 φετινούς της βαθμούς. Χαρακτηριστικά έχει 7 νίκες, 5 ισοπαλίες και μόλις 2 ήττες. Ο τεχνικός των γηπεδούχων, Κίκε Σετιέν, δεν μπορεί να υπολογίζει για την αποψινή αναμέτρηση τους Μίτσελ, Μοντόρο και Καστεγιάνο, λόγω τραυματισμών.\nΗ Βιγιαρεάλ πέρασε ένα διάστημα εννέα αγώνων, στους οποίους έκανε μόνο μια νίκη, αλλά τώρα φαίνεται να βρίσκει και πάλι τον καλό της εαυτό. Στα τελευταία έξι παιχνίδια που έχει δώσει μετράει 5 νίκες και μία ήττα, από την Ρεάλ Μαδρίτης. Δείχνει να κρατάει καλή ισορροπία μεταξύ της άμυνας και της επίθεσης. Στα 4 από 6 τελευταία έχει δεχτεί γκολ σε 2 παιχνίδια, ενώ στα άλλα τέσσερα κράτησε το μηδέν παθητικό.\nΗ καλή της πορεία έφερε την Βιγιαρεάλ στην 5η θέση (Europa League), 4 πόντους πίσω από την Ατλέτικο Μαδρίτης και την είσοδο στα Play offs του Champions League. Δεν έχει περιθώρια για απώλειες, αφού είναι ισόβαθμη (48 β.) με την Σοσιεδάδ, ενώ η 7η Μπιλμπάο απέχει 4 βαθμούς από την 5η και 6η θέση.\nΜακριά από το σπίτι του, το «κίτρινο υποβρύχιο» έχει πάρει 5 νίκες και 6 ισοπαλίες σε 13 παιχνίδια, με τέρματα 14-7 για την Βιγιαρεάλ. Χωρίς τους τραυματίες Σέρχιο Ασένχο, Χοσέ Άνχελ, Άντριαν Λόπες και Ντένις Τσερίσεφ θα είναι η αποστολή του Φραν Εσκριμπά για το ταξίδι στο νησί.\nΝαι μεν θεωρητικά το φαβορί είναι η Ατλέτικο Μαδρίτης, ωστόσο τα 1,40 του άσσου δεν βλέπονται με τίποτα. Θα κάνουμε παιχνίδι με τα γκολ και συγκεκριμένα για μένα το παιχνίδι ξεκινάει από το γκολ γκολ. Η Βαλένθια στα τέσσερα τελευταία της παιχνίδια βρίσκει τον δρόμο προς τα αντίπαλα δίχτυα, κόντρα σε Μπιλμπάο, Ρεάλ Μαδρίτης, Αλαβές και Λεγανές.\nΛας Πάλμας – Βιγιαρεάλ Προγνωστικά στοιχήματος | stoiximabet.com\nThe post Λας Πάλμας – Βιγιαρεάλ appeared first on Stoiximabet.


Riad Makene Mouchkill, Μαρακές | Hotels.com\nRiad Makene Mouchkill, Μαρακές, Marrakech, Μαρακές-Σαφί, ΜαρόκοΠροορισμός\nΕξωτερική μπανιέρα υδρομασάζ. Εικόνα 1 από 202.\n1 / 202Εξωτερική μπανιέρα υδρομασάζ\nKaat Bennahid N 3 Derb Bounouar, Medina, Μαρακές, 40030, Μαρόκο\nΔίκλινο Δωμάτιο (Double) (Dades)\nΔίκλινο Δωμάτιο (Double) (Toudra)\nΠροσφέρει το Riad Makene Mouchkill δωρεάν ακύρωση και πλήρη επιστροφή χρημάτων;\nΝαι, το Riad Makene Mouchkill έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας, τα οποία μπορούν να ακυρωθούν έως και λίγες ημέρες πριν το check-in. Απλώς βεβαιωθείτε ότι ελέγχετε την πολιτική ακύρωσης αυτού του καταλύματος, για να δείτε τους ακριβείς όρους και προϋποθέσεις.\nΠροσφέρεται στάθμευση στον χώρο του καταλύματος (Riad Makene Mouchkill);\nΔυστυχώς δεν υπάρχει χώρος στάθμευσης στον χώρο του καταλύματος (Riad Makene Mouchkill).\nΕπιτρέπονται κατοικίδια σε αυτό το κατάλυμα (Riad Makene Mouchkill);\nΠοιες ώρες πραγματοποιείται το check-in και το check-out σε αυτό το κατάλυμα (Riad Makene Mouchkill);\nΥπάρχουν εστιατόρια σε αυτό το κατάλυμα (Riad Makene Mouchkill) ή στη γύρω περιοχή;\nΠροσφέρει υπηρεσία μεταφοράς με λεωφορειάκι από και προς το αεροδρόμιο αυτό το κατάλυμα (Riad Makene Mouchkill);\nΥπάρχει καζίνο στον χώρο αυτού του καταλύματος (Riad Makene Mouchkill);\nΠοιες δραστηριότητες είναι διαθέσιμες στο Riad Makene Mouchkill και στη γύρω περιοχή;\nΤο Riad Makene Mouchkill διαθέτει μπανιέρα υδρομασάζ.


Ζούμε στην εποχή του τρόμου, η χώρα κινδυνεύει να χρεοκοπήσει, η κυβέρνηση προσπαθεί να μας πείσει ότι αγωνίζεται για τη σωτηρία της, αφού πρώτα κατάφερε να τη καταστήσει αναξιόπιστη σ’ αυτούς που η ίδια επέλεξε για να τη «σώσουν» (ΕΕ, ΔΝΤ, ΕΚΤ). Ο λαός τρομοκρατείται και υποφέρει από τα συνεχόμενα μέτρα και ψέματα σύμφωνα με τα οποία θα σωθεί η χώρα, ήδη έχει «σωθεί» περίπου 4 φορές και εξακολουθεί να «σώζεται».\nΚάθε φορά βέβαια μας ορκίζονται ότι αυτά θα είναι τα τελευταία δυσάρεστα μέτρα, τα οποία απλά υπογραμμίζουν το αδιέξοδο, στο οποίο έχει περιέλθει, η Κυβέρνηση.\nΣτραγγίζουν το λαό και ταυτόχρονα απειλούν ότι αν δε πληρώσει, αν διαμαρτυρηθεί, αν σχολιάσει τις ενέργειες της κυβέρνησης καθίσταται προδότης και η χώρα θα καταστραφεί. Απαγορεύουν στα ΜΜΕ και ιδιαίτερα στις εφημερίδες να έχουν διαφορετική άποψη, η κυβέρνηση σύμφωνα μ’αυτούς παίρνει πάντα σωστές αποφάσεις και δεν έχει ανάγκη από την κριτική κανενός.\nΌλα γίνονται για την καταρράκωση του ηθικού του λαού, να φοβάται, να τον κάνουν να αισθανθεί ότι αυτός φταίει για την κατάντια της Ελλάδας και όχι διαχρονικά όλες οι πολιτικές ηγεσίες, που η απληστία τους στη διασπάθιση του δημοσίου χρήματος έφερε τη χώρα στο γκρεμό, ώστε να τον κάνουν συνυπεύθυνο, ένοχο που δέχτηκε αυξήσεις στους μισθούς.\nΕίναι ένοχος ο λαός που οι κυβερνήσεις φόρτωσαν τις ΔΕΚΟ με υπεράριθμο προσωπικό ώστε να εξασφαλίσουν ψήφους για βουλευτικές θητείες και τώρα τι λένε? δουλέψατε τόσα χρόνια, αλλά δυστυχώς, χάσατε εργασιακή εφεδρεία, τι θα πει αυτό? Έμμεση απόλυση.\nΕίναι ένοχος ο λαός που τόσα χρόνια οι κυβερνήσεις δε μπορούν (δε θέλουν) να κτυπήσουν τη φοροδιαφυγή? και για να ρίξουν στάχτη στα μάτια, δημοσιεύουν κατάλογο με επιχειρήσεις που χρωστάνε, όπου περιλαμβάνονται κρατικές (ΟΣΕ, Ολυμπιακή κλπ) και ιδιωτικές επιχειρήσεις οι οποίες έχουν αναστείλει τη λειτουργία τους εδώ και πολλά χρόνια (ΜΙΝΙΟΝ!!!!!, κλπ) και δεν πρόκειται ποτέ να πληρώσουν. Με τα φυσικά πρόσωπα τι γίνεται? Υπάρχει κατάλογος μεγαλοοφειλετών θα τον μάθουμε ποτέ?\nΦθάσαμε να έχουμε ένα κράτος το οποίο απειλεί τους πολίτες του, αν δε πληρώσετε το φόρο για τα ακίνητα (ο οποίος υπολογίσθηκε αυθαίρετα) και τον υπερψήφισαν οι κυβερνητικοί βουλευτές, θα σας κόψω το ρεύμα!!!! Το έτος 2011, το κράτος λειτουργεί όπως οι μονάρχες ευρωπαϊκών κρατών των περασμένων αιώνων, που προκειμένου να εισπράξουν φόρους σκότωναν ή έπαιρναν την περιουσία των υπηκόων τους (subjects) (subjects = υποκείμενα). Μετά θα κόψουν το νερό. Και μετά?\nΓια να δείξουμε πόσο άδικα και σκληρά είναι τα μέτρα, χρησιμοποιούμε όρους της Τουρκοκρατίας όπως το χαράτσι. Τι ήταν το χαράτσι? Ατιμωτικός κεφαλικός φόρος, η αποζημίωση για την παραχώρηση του δικαιώματος να ζει κανείς. Κάθε χριστιανός από το δωδέκατο έτος της ηλικίας του μέχρι τον θάνατό του όφειλε να εξαγοράζει κάθε χρόνο την άδεια αυτή. Η απόδειξη ήταν χάρτινη και είχε κάθε χρόνο διαφορετικό χρώμα, με το κείμενο «ο φέρων το παρόν έχει την άδεια να φέρει επί ένα έτος την κεφαλήν επί των ώμων του». Εκεί Θα φτάσουμε?\nΤο κράτος που σύμφωνα με το Σύνταγμα πρέπει να σέβεται και να προστατεύει την αξία του ανθρώπου, την καταρρακώνει, τον εκδικείται, ή πληρώνεις ή σου κόβω το ρεύμα, ή πληρώνεις ή σε σκοτώνω, εκεί φτάσαμε.\nΒέβαια τα προνόμια των βουλευτών, οι οποίοι δεν έχουν επαφή με τη κοινωνία, με την καθημερινότητα, με τις ανάγκες, τις αγωνίες και το άγχος του πολίτη ψηφίζουν την οικονομική του εξαθλίωση, για το καλό του πάντα, καλά κρατούν:\n1. Μηνιαίος μισθός 6.100 ευρώ. 2. Σύνταξη μετά από 4 χρόνια βουλευτικής θητείας\n3. Συμμετοχή σε επιτροπή, 150 ευρώ 4. Ενοίκιο βουλευτών της επαρχίας 1.000 ευρώ το μήνα. 5. 1.500 ευρώ για οργάνωση γραφείου και 1.000 ευρώ τις γιορτές.\n6. 104 αεροπορικά εισιτήρια ετησίως και απεριόριστες μετακινήσεις με ΜΜΜ\n7. Αυτοκίνητο, διόδια, τηλεφωνική ατέλεια σε κινητά και σταθερά.\n8. Ασυλία για διαπραχθέντα αδικήματα κατά τη διάρκεια της βουλευτικής θητείας.\n9. 4 υπαλλήλους, επιστημονικό συνεργάτη και αστυνομικό.\n10. Άτοκα δάνεια. 11. Γυμναστήριο, σάουνα, νηπιαγωγείο για τα παιδιά τους.\n12. Όλα πληρωμένα όταν ταξιδεύουν στο εξωτερικό ως μέλη επιτροπών κλπ\nΕνώ συμβαίνουν όλα αυτά, η Ελλάδα είναι απούσα και από τη διεθνή πολιτική σκηνή, όροι όπως Αποκλειστική Οικονομική Ζώνη (ΑΟΖ), φυσικό αέριο, πετρέλαιο είναι τόσο μακρινοί για την Ελλάδα. Δεδομένα που θα μπορούσαν να αλλάξουν την οικονομική μας κατάσταση ούτε καν απασχολούν την κυβέρνηση, οι Τούρκοι όμως βλέποντας την ατολμία και την αδυναμία της να αρθρώσει λόγο, βγαίνουν για γεωτρήσεις στο Αιγαίο και μάλιστα σε ελληνικά χωρικά ύδατα (Καστελλόριζο) και εμείς τι λέμε? Αυτοσυγκράτηση (τηλεφωνική επικοινωνία πρωθυπουργού –Ερντογάν).\nΗ ανικανότητα των πολιτικών, μας κατάντησε ένα κράτος παρία της Ευρώπης, που δε σέβεται τους πολίτες του και είναι ανύπαρκτο στη διεθνή σκηνή, έτοιμο να δεχτεί οποιουσδήποτε όρους του επιβάλλουν οι «σύμμαχοι» και οι «εταίροι» του, αυτοί που υποτίθεται ότι θα βοηθούσαν, να βγει από τη δύσκολη θέση στην οποία έχει περιέλθει.


Το όνομά μου σε κάστρα ταξιδεύει - My castle name\nΑρχική Σελίδα»Εκπαιδευτικά Προγράμματα Νηπιαγωγείου»E-twin- Ένας δράκος με γυαλιά ψάχνει καθαρά νερά»Το όνομά μου σε κάστρα ταξιδεύει\nTο όνομά μου σε κάστρα ταξιδεύει. Tο όνομά μας και το αρχικό του ταξιδεύουν σε κάστρα και μονοπάτια παρέα με δράκους. Παιχνίδια και δράσεις με το όνομά μας !\nΚάθε χρόνο στις αρχές της σχολικής χρονιάς κάνουμε πολλές δραστηριότητες για την αναγνώριση και εκμάθηση του ονόματός μας! Φέτος επηρεασμένοι από την συμμετοχή μας στο φετινό ευρωπαϊκό πρόγραμμα eTwinning «Ένας δράκος με γυαλιά ψάχνει καθαρά νερά» όλες οι δράσεις μας και τα παιχνίδια είναι σχετικά με κάστρα,ιππότες και δράκους !\nΑρχικά ξεκινήσαμε με το κουτσό του ονόματός μας : Χαράζουμε στο πάτωμα σκαλοπάτια στα οποία βάζουμε και μία καρτέλα με τον αντίστοιχο αριθμό. Το κάθε παιδί κρατώντας την καρτέλα με το όνομά του πηδάει τόσα σκαλοπάτια όσες είναι οι συλλαβές του ονόματός τους. Μόλις ανέβει την σκάλα αφήνει την καρτέλα με το όνομά του στο τελευταίο σκαλοπάτι. Στο τέλος βλέπουμε ποιανού το όνομα σκαρφάλωσε πιο ψηλά στην σκάλα, άρα ποιανού το όνομα είναι μεγαλύτερο και από πόσες συλλαβές αποτελείται!\nΤο «κουτσό» του ονόματός μας !\nΣτη συνέχεια φτιάξαμε ένα κάστρο σε μια μεγάληηηη παλάμη ενός δράκου .. Κάθε δάκτυλο και ένας πύργος ! Τα παιδιά κολλούσαν το όνομά τους στο αντίστοιχο πύργο (μετρώντας – πηδώντας τις συλλαβές του).\nΈνα κάστρο σε παλάμη !\nΤοποθετούμε το όνομά μας στο αντίστοιχο πύργο του κάστρου !\nΤο κάστρο την ώρα των ελεύθερων δραστηριοτήτων, εμπλουτίστηκε με διάφορα στοιχεία από μια ομάδα παιδιών. Ζωγράφισαν ιππότες, άλογα, δράκο, δέντρα, λουλούδια κλπ ! Το αποτέλεσμα εντυπωσιακό !\nΤο κάστρο με τα ονόματά μας … εμπλουτισμένο !\nΈπειτα μετρήσαμε τα γράμματα του ονόματός μας και ξαφνικά μία αράχνη άπλωσε τον ιστό της στο βασίλειο μας ! Μας άρπαξε τα ονόματα μας! Εμείς σαν γενναίοι ιππότες και ντάμες προσπαθήσαμε να τα βρούμε χωρίς όμως να ξυπνήσουμε την αράχνη !\nΜετράμε τα γράμματα του ονόματός μας\nΗ αράχνη άπλωσε τον ιστό στο κάστρο μας και εμείς προσπαθούμε να βρούμε τα ονόματά μας !\nΟ δράκος του κάστρου μας, μία μέρα μας έφερε δώρα για να μάθουμε να συνθέτουμε το όνομά μας ! Τα παιδιά πήραν το κάστρο τους και χρησιμοποιώντας μανταλάκια έγραψαν το όνομά τους ! Το δώρο του δράκου το λάτρεψαν και αποφάσισαν για λίγες μέρες να το αφήσουν στην γωνιά της γραφής και μετά να το πάρουν στο σπίτι τους !\nΤα δώρα του δράκου !\nΠαίζοντας τα καστρο-ονόματά μας !\nΤα γράμματα του ονόματός μας έγιναν πολεμίστρες στο κάστρο μας !\nΕπειδή μας άρεσε πολύ το αποτυπώσαμε και σε φύλλο εργασίας !\nΤο καστρο-ονόματά μας σε φύλλο εργασίας\nΟ δράκος μας όμως δεν φυσάει φωτιές (γιατί θα μας κάψει κυρία). Πετάει νερό. Έτσι μας ξέπλυνε με ένα μαγικό τρόπο τα αρχικά μας !\nΟ δράκος φυσάει νερό και ξεπλένει το όνομά μας !\nΤα αρχικά του ονόματός μας που ξεπλένει φυσώντας νερό ο δράκος\nΠροσπαθήσαμε να «γράψουμε » με διάφορα υλικά το αρχικό μας και να το περπατήσουμε καβάλα στο άλογό μας ! Αλλά και τα άλογα του αρχικού μας έπρεπε να καλπάσουν στο δικό τους μονοπάτι-δρόμο για να φτάσουν στο προορισμό τους, στο κάστρο !\nΜία δραστηριότητα που λάτρεψαν και το υλικό προστέθηκε στη γωνιά της γραφής για καθημερινό πλέον παιχνίδι !\nΓράφουμε το αρχικό μας με διάφορα υλικά και το περπατάμε ως ιππότες καβάλα στο άλογό μας\nΤα αρχικά μας έγιναν μονοπάτια …\n… που τα διανύουν τα αντίστοιχα άλογα !\nΤο κάθε άλογο στο δικό του μονοπάτι !\nΠερπατήσαμε σε μονοπάτια από αποτυπώματα – πατούσες του δράκου (ιδέα που πήραμε από το 290 Νηπιαγωγείο Σερρών και τη φίλη μας την Αριάδνη ), αλλά και σε μονοπάτια που μας οδηγούσαν στο κάστρο για να μας ψιθυρίσει στο αυτί ο δράκος το μυστικό του! Βέβαια έπρεπε να πατάμε μόνο στις πέτρες του αρχικού μας γράμματος !\nΟ δράκος άφησε αποτυπώματα με τα αρχικά μας !\nΠαιχνίδια με τα αποτυπώματα του δράκου !\nΤο μονοπάτι με τις πέτρες-αρχικά οδηγεί στο κάστρο …\n..που μας περιμένει ο δράκος για να μας πει στο αυτί το μυστικό του !\nΣτις ελεύθερες δραστηριότητες φτιάξαμε τα ονόματά μας και συμπληρώσαμε φύλλα εργασίας ( το κράνος μας με το όνομά μας και την ασπίδα του ονόματός μας !\nΦτιάχνοντας τα αρχικά μας !\nΦύλλα εργασίας για το όνομα – ασπίδα και κράνος !\nΓια τελευταίο σας αφήσαμε το παιχνίδι : «Μάντεψε ποιος ιππότης ή ντάμα κρατάει την ασπίδα του …». Το παιχνίδι αποτελείται από τέσσερις κάρτες. Η πρώτη έχει την ασπίδα με το αρχικό , η δεύτερη το παιδί – ιππότη με το κράνος που φαίνονται μόνο τα μάτια του, η τρίτη το παιδί -ιππότη χωρίς κράνος και η τέταρτη το όνομα του παιδιού ! Το παίζουμε στη γωνιά της γραφής καθημερινά !\nΜάντεψε ποιος ιππότης ή ντάμα κρατάει την ασπίδα του …\nΜαντεύω τον ιππότη ή την ντάμα !\nΑυτές τις μέρες παίξαμε τόσα παιχνίδια με το όνομά μας. Πλέον το αναγνωρίζουμε και το γράφουμε !


Κολμπάσια Χαούσου: Όλοι έχουμε τη δύναμη να γίνουμε φάροι ελπίδας | analitis.gr\nΕίναι η φωνή και το πρόσωπο των θυμάτων βασανιστηρίων σε όλο τον κόσμο. Έπειτα από μια μακρά διαδρομή προς τη δική του ελευθερία, ο Κολμπάσια Χαούσου ταξιδεύει σε όλο τον κόσμο για να μιλήσει για τα δικαιώματα και τις ανάγκες των επιζώντων από βία και βασανισμούς.\nΟ Κολμπάσια Χαούσου βρέθηκε αυτές τις μέρες στην Αθήνα για να συμμετάσχει στο συνέδριο για τα θύματα βασανιστηρίων που συνδιοργάνωσαν οι «Γιατροί Χωρίς Σύνορα», το πανεπιστήμιο Στάνφορντ και η δικηγορική εταιρεία «Reed Smith». Επίσης, όπως αποκάλυψε στη συνέντευξή του στο ΑΠΕ-ΜΠΕ, ήρθε σε επαφή με την ομάδα «Survivors2», την οποία σύστησαν θύματα βασανιστηρίων που ζουν στην Αθήνα, προκειμένου να τους συμβουλεύσει με ποιους τρόπους μπορούν να κάνουν παρεμβάσεις στην Ελλάδα.\nΑυτό άλλωστε έχει βάλει ως στόχο και για τον εαυτό του: ως θύμα βασανιστηρίων αποφάσισε να μοιραστεί την εμπειρία του για να υποστηρίξει άλλα θύματα σε όλο τον κόσμο. Έτσι, το 2006 πρωτοστάτησε στην ίδρυση του δικτύου «Survivors Speak OUT». Το δίκτυο λειτουργεί με την υποστήριξη της ΜΚΟ «Freedom from Torture», της οργάνωσης που βοήθησε και τον ίδιο τον Κολμπάσια στην αποκατάστασή του και στην οποία εργάζεται σήμερα ως σύμβουλος για τα θύματα βασανιστηρίων. «Όταν τελείωσα τη θεραπεία μου ήθελα να κάνω κάτι για τα άλλα θύματα. Ο σκοπός των βασανιστηρίων είναι να σε κάνουν να σιωπήσεις. Γι’ αυτό είναι κρίσιμο για μένα και για τα άλλα θύματα να μιλήσουμε και αυτό αποτελεί για μένα ένα σημαντικό κομμάτι στη μάχη κατά των βασανιστηρίων», μας λέει και προσθέτει χαρακτηριστικά: «Το μότο μας στο δίκτυο είναι: Τίποτα για εμάς χωρίς εμάς».\nΣημαντική στιγμή της διαδρομής του δικτύου ήταν η συνεργασία του Κολμπάσια με τον πρώην υπουργό Εξωτερικών της Βρετανίας, Γουίλιαμ Χέιγκ, και την πρέσβειρα Καλής Θελήσεως του ΟΗΕ, Αντζελίνα Τζολί, για την έκδοση «Διεθνούς Πρωτοκόλλου για τη Διερεύνηση και Τεκμηρίωση της Σεξουαλικής Βίας σε Συγκρούσεις».\nΩστόσο, από την κεντρική Αφρική, όπου κατάγεται, μέχρι να φτάσει στο επίπεδο να συνομιλεί με σημαντικές προσωπικότητες για τα δικαιώματα των θυμάτων, ο δρόμος δεν ήταν πάντα βατός για τον Κολμπάσια Χαούσου.\nΌλα ξεκίνησαν για εκείνον «ένα βράδυ του Αυγούστου απολύτως φυσιολογικό, που όμως άλλαξε τη ζωή μου για πάντα». Από το δυνατό χτύπο στην πόρτα του σπιτιού του που άκουσε στη μία τα ξημερώματα μέχρι τη στιγμή που οι στρατιώτες έσυραν όλη την οικογένειά του έξω από το σπίτι, δεν ήξερε τι συνέβαινε. Θυμάται έναν πυροβολισμό και μετά κενό μέχρι που ξύπνησε σε ένα στρατόπεδο. Εκεί για επτά μήνες υπέστη πολλά βασανιστήρια.\nΈνα σημαντικό σημείο εκκίνησης, εξηγεί, είναι να καταλάβουμε τι σημαίνει βασανισμός. «Τα βασανιστήρια γίνονται πολλές φορές μυστικά. Τα θύματα αισθάνονται ότι φταίνε, εγώ αισθάνθηκα ένοχος γιατί καταφέραμε να επιζήσουμε, ενώ άλλοι όχι. Κάποιες φορές το θύμα δεν συνειδητοποιεί ότι αυτό που υπέστη ήταν βασανιστήρια. Καταστρέφουν τη ζωή του ανθρώπου, τη μνήμη του και έτσι του στερούν ακόμα και τις καλές αναμνήσεις».\nΓια τον Κολμπάσια σημαντικό είναι το στάδιο της ανάρρωσης για τα θύματα βασανιστηρίων, καθώς «η ανάρρωση, η δικαιοσύνη, είναι διαφορετικές μορφές του αγώνα κατά των βασανιστηρίων», όπως εξηγεί.\nΗ δική του αποκατάσταση είχε πέντε φάσεις, θυμάται. Στην πρώτη φάση κυριαρχούσε το ένστικτο του επιζώντα, καθώς όταν κατάφερε να ξεφύγει από τους διώκτες του έτρεξε όσο πιο μακριά μπορούσε. «Περπατούσα ξυπόλυτος και ήθελα να απομακρυνθώ όσο πιο πολύ μπορούσα. Φοβόμουν να κοιμηθώ για να μη χάσω πολύτιμο χρόνο και για να μην με βρει κανείς», περιγράφει.\nΣτη δεύτερη φάση επήλθε η συνειδητοποίηση, όταν κατάλαβε ότι μπορεί να μην ξαναδεί την οικογένειά του. Ακολούθησε η φάση της σύγχυσης, οπότε έπειτα από περιπλάνηση οκτώ μηνών έφτασε στη Βρετανία. «Τότε ήρθα σε επαφή με οργάνωση υποστήριξης προσφύγων και ένας εργαζόμενος προσπαθούσε να με πείσει να ακολουθήσω θεραπεία. Πίστευα, όμως, ότι αν κάποιος έχει ψυχικό πρόβλημα, αυτό οφείλεται σε κακό πνεύμα. Οπότε έφερνα αντιρρήσεις και ένιωθα ντροπή για τα θέματα ψυχικής υγείας. Ωστόσο, έπασχα από εφιάλτες, δεν έτρωγα αλλά δεν μπορούσα να καταλάβω γιατί αισθανόμουν έτσι. Δεν πίστευα ότι ένα τραυματικό συμβάν και ταξίδι έχουν τέτοιο αποτέλεσμα», εξομολογείται.\nΗ τέταρτη φάση ήταν η φάση που αποφάσισε να ακολουθήσει θεραπεία και στο τελευταίο στάδιο επήλθε η αποκατάσταση. «Μου έδωσαν τα «κλειδιά» για να αλλάξω τη ζωή μου. Αυτή όμως ήταν η αρχή για μια μακρά ανάρρωση», λέει. Σήμερα σπεύδει να προσθέσει ότι το ταξίδι προς την ανάρρωση συνεχίζεται. «Είναι ένα ταξίδι που με οδηγεί προς την αποδοχή και την ανακάλυψη εκ νέου του εαυτού μου».\nΜετά την ανάρρωσή του ο Κολμπάσια διοχέτευσε όλη την ενέργειά του για τη δημιουργία του δικτύου «Survivors Speak OUT», μέσω του οποίου τα μέλη του θέλουν να επηρεάσουν τη λήψη πολιτικών αποφάσεων και να δημιουργήσουν ένα κόσμο χωρίς βασανιστήρια.\nΑπό έρευνα του δικτύου προέκυψε ότι η αποκατάσταση των θυμάτων, όπως την αντιλαμβάνονται οι επαγγελματίες, είναι διαφορετική από αυτό που προσδοκούν οι επιζώντες, γι’ αυτό το δίκτυο έχει δώσει βαρύτητα στην ολιστική προσέγγιση της αποκατάστασης των θυμάτων. Ο κ. Χαούσου εξηγεί μιλώντας στο ΑΠΕ-ΜΠΕ: «Η θεραπεία είναι ένα μέρος αλλά η αποκατάσταση είναι κάτι πολύ γενικότερο που θα βοηθήσει τον επιζώντα να προχωρήσει στη ζωή του, όπως να έχει πρόσβαση στην εργασία ή το πώς να γίνει καλύτερος γονιός για τα παιδιά του. Η ολιστική υποστήριξη έχει ως στόχο να ενδυναμώσει το άτομο και να το κάνει να αισθάνεται προστατευμένο».\nΣήμερα, συμπληρώνει, οι προκλήσεις που αντιμετωπίζουν τα θύματα βασανιστηρίων σε μετακίνηση είναι μεγάλες. «Οι πρόσφυγες έρχονται στην Ευρώπη για ασφάλεια και σταθερότητα αλλά δεν έχουν υποστήριξη και τα βιώματα αυτά προστίθενται στα τραύματα που ήδη έχουν», υπογραμμίζει και ζητάει από τα κράτη και τις κοινωνίες να περιφρουρήσουν τα ανθρώπινα δικαιώματα.\nΗ μάχη αυτή είναι καθημερινή και ο Κολμπάσια παραθέτει ως παράδειγμα την πρόσφατη εμπειρία συνεργάτιδάς του στο δίκτυο, η οποία μετέβη στο αεροδρόμιο του Μάντσεστερ, για να ταξιδέψει στην Αθήνα για το συνέδριο για τα θύματα βασανιστηρίων. Όπως κατήγγειλε, στο βρετανικό αεροδρόμιο υπάλληλος μεγάλης αεροπορικής εταιρείας της αρνήθηκε να επιβιβαστεί γιατί θεώρησε ότι τα ταξιδιωτικά της έγγραφα δεν ήταν αρκετά. «Ωστόσο, πριν αγοράσουμε το εισιτήριο είχαμε ρωτήσει στην ελληνική πρεσβεία και μας είπαν ότι μπορεί να ταξιδέψει. Ο υπάλληλος της Λουφτχάνσα όμως τής αρνήθηκε να ταξιδέψει. Τελικά κλείσαμε άλλη πτήση από το Λονδίνο, από όπου ταξίδεψε κανονικά».\nΓια τον Κολμπάσια Χαούσου η αλλαγή ξεκινάει από τους ίδιους τους πολίτες: «Όλοι έχουμε τη δύναμη να γίνουμε φάροι ελπίδας για κάποιον που γνωρίζουμε ή δεν γνωρίζουμε. Οι πιο ισχυροί άνθρωποι είναι οι ίδιοι οι πολίτες», καταλήγει.\nCredits: Anna Pantelia/MSF


Λήψη προσφοράςΆμεση κλήσηΛήψη οδηγιών\nΔημοσιεύτηκε στις 29 Οκτ 2020\nΟ διαβήτης είναι μια χρόνια πάθηση που εμφανίζεται όταν ο οργανισμός δεν παράγει επαρκή ποσότητα ινσουλίνης ή δεν μπορεί να χρησιμοποιήσει την ινσουλίνη. Η ινσουλίνη είναι μια ορμόνη που παράγεται στο πάγκρεας και είναι απαραίτητη για τη μεταφορά της γλυκόζης από το αίμα στο εσωτερικό των κυττάρων, όπου χρησιμοποιείται για ενέργεια. Όταν η ινσουλίνη λείπει ή δεν λειτουργεί σωστά, τα επίπεδα του σακχάρου στο αίμα αυξάνονται.\nΜε την πάροδο του χρόνου, τα υψηλά επίπεδα του σακχάρου στο αίμα μπορούν να προκαλέσουν βλάβη σε πολλούς ιστούς του σώματος, οδηγώντας σε εκφυλιστικές και επικίνδυνες για τη ζωή επιπλοκές.\nΟ διαβήτης δεν αφορά μόνον το σάκχαρο, αλλά πρόκειται για μία σοβαρή διαταραχή του μεταβολισμού όλων των βασικών ουσιών που χρησιμοποιεί ο κάθε άνθρωπος για τη διατροφή του. Επηρεάζει τα λιπίδια, την αρτηριακή πίεση, προκαλεί παχυσαρκία και μπορεί να καταστρέψει τις αρτηρίες ολόκληρου του οργανισμού.\nΜελέτες δείχνουν ότι άτομα με διαβήτη -ακόμα και χωρίς ιστορικό καρδιοπάθειας- αντιμετωπίζουν σχεδόν ίδιο κίνδυνο να εκδηλώσουν καρδιοπάθεια τα επόμενα χρόνια της ζωής τους με τα άτομα που έχουν ήδη υποστεί κάποιο καρδιακό επεισόδιο.\nΓια περισσότερες πληροφορίες, καθώς και αν πάσχετε από διαβήτη, είμαστε πάντα στη διάθεσή σας\n☎ 2381 052282\n📌 Θεοδωρουπόλεως 7, Σκύδρα


Ο ΕΛΛΗΝΙΚΟΣ ΟΡΥΚΤΟΣ ΠΛΟΥΤΟΣ: Γεράσιμος Θωμάς: οι προτεραιότητες της ενεργειακής πολιτικής και η απολιγνιτοποίηση\nΓεράσιμος Θωμάς: οι προτεραιότητες της ενεργειακής πολιτικής και η απολιγνιτοποίηση\nΗ απόσυρση των λιγνιτικών μονάδων μέχρι το 2028 θα γίνει με τρόπο συντεταγμένο και υπεύθυνο. Η ασφάλεια εφοδιασμού και η επάρκεια του ενεργειακού συστήματος θα βρίσκονται στο επίκεντρο του εγχειρήματος.\nΤις βασικές προτεραιότητες της ενεργειακής πολιτικής παρουσίασε ο υφυπουργός Περιβάλλοντος και Ενέργειας, κ. Γεράσιμος Θωμάς κατά την ομιλία του στο συνέδριο Renewable & Storage Forum της ιστοσελίδας Energypress.\nΌπως τόνισε ο κ Θωμάς, «Βούληση της ελληνικής κυβέρνησης είναι να προχωρήσει σε όλες τις απαραίτητες μεταρρυθμίσεις για να γίνει η χώρα μας πρωτοπόρος στη μάχη κατά της κλιματικής αλλαγής και στον τομέα της πράσινης ανάπτυξης».\nΒασικός πυλώνας της ενεργειακής στρατηγικής θα είναι το αναθεωρημένο Εθνικό Σχέδιο για την Ενέργεια και το Κλίμα (ΕΣΕΚ) που καταρτίζεται και θα υποβληθεί προς έγκριση στην Ευρωπαϊκή Επιτροπή στο τέλος του έτους. Παράλληλα, θα καταρτιστεί και θα εγκριθεί ο οδικός χάρτης για την Μακροπρόθεσμη Στρατηγική για το 2050.\n«Ο πρώτος άξονας για τον οποίο έχουν ληφθεί αποφάσεις για την επόμενη δεκαετία είναι η πλήρης απολιγνιτοποίηση έως το 2028, όπως ανακοίνωσε ο Πρωθυπουργός από το βήμα του ΟΗΕ. Ο στόχος αυτός είναι αδιαμφισβήτητα φιλόδοξος, συμβαδίζει όμως πλήρως με τις διεθνείς ενεργειακές εξελίξεις και κατατάσσει την Ελλάδα στην εμπροσθοφυλακή της ενεργειακής μετάβασης. Είναι κάτι το οποίο αρχίζουν να μιμούνται οι εταίροι μας και να κάνουν τα προγράμματα απολιγνιτοποίησής τους πιο εμπροσθοβαρή. Η απόσυρση των λιγνιτικών μονάδων μέχρι το 2028 θα γίνει με τρόπο συντεταγμένο και υπεύθυνο. Η ασφάλεια εφοδιασμού και η επάρκεια του ενεργειακού συστήματος θα βρίσκονται στο επίκεντρο του εγχειρήματος. Οι λόγοι που καθιστούν σήμερα την απολιγνιτοποίηση επιτακτική ανάγκη είναι όχι μόνο οικονομικοί -λόγω της αυξητικής πορείας των τιμών εκπομπών ρύπων-, αλλά και περιβαλλοντικοί λόγω της αντιμετώπισης της κλιματικής αλλαγής».\nΌπως υπογράμμισε ο κ. Θωμάς, η ΔΕΗ πέρυσι είχε ζημίες 200 εκατ. ευρώ από τη λειτουργία των λιγνιτικών μονάδων λόγω της εξέλιξης της τιμής των εκπομπών ρύπων και φέτος οι ζημίες αναμένεται να είναι μεγαλύτερες.\n«Θα πρέπει να θυμηθούμε όλοι –συνέχισε ο υφυπουργός Ενέργειας- ότι είχε δρομολογηθεί και είχε επιβεβαιωθεί στις αρχές του χρόνου με το υπό αναθεώρηση ΕΣΕΚ το κλείσιμο πολλών μονάδων μέσα στα επόμενα χρόνια. Δυστυχώς όμως είχε υστερήσει η απαραίτητη προετοιμασία για την μεταλιγνιτική περίοδο είτε σε κεντρικό είτε σε τοπικό επίπεδο. Αυτό θα προσπαθήσουμε να το επισπεύσουμε και να καλύψουμε το κενό που είχε δημιουργηθεί και είμαστε σίγουροι ότι θα το επιτύχουμε. Για την Δυτική Μακεδονία και τη Μεγαλόπολη θα εκπονηθεί ένα masterplan που θα αγκαλιαστεί από όλη την κυβέρνηση, από το υπουργείο όχι μόνο το δικό μας αλλά και από τα υπουργεία Εργασίας, Μεταφορών, Οικονομικών, θα έχει επενδυτικά και φορολογικά κίνητρα για τις περιοχές αυτές και θα αντλήσει πόρους από το Ευρωπαϊκό Ταμείο Δίκαιης Μετάβασης, ένα νέο εργαλείο που θα λειτουργεί συμπληρωματικά των υπόλοιπων χρηματοδοτικών εργαλείων που υπάρχουν και πρέπει να αξιοποιηθούν».\nΟ κ. Θωμάς αναφέρθηκε στη συνέχεια στον άξονα της ενεργειακής αποδοτικότητας, που συνδέεται με τις δράσεις περιορισμού της ζήτησης για ενέργεια και θα έχει σημαντικό αντίκτυπο στο πώς θα διαμορφωθεί η ενεργειακή παραγωγή στη χώρα μετά την απόσυρση των λιγνιτικών μονάδων.\n«Απαιτείται ένας συνδυασμός κανονιστικών παρεμβάσεων και χρηματοδοτικών εργαλείων για να μειώσουμε την ενέργεια που χρειάζεται, κυρίως στα κτίρια που είναι υπεύθυνα για ένα πολύ μεγάλο ποσοστό των ρύπων Δρομολογούμε ένα αισιόδοξο και φιλόδοξο πρόγραμμα ενεργειακής αποδοτικότητας για κτίρια δημόσια και ιδιωτικά".\nΠροωθούμε νομοθετική ρύθμιση στο πρόγραμμα «ΗΛΕΚΤΡΑ» για τα δημόσια κτίρια που θα ανοίξει την πόρτα ώστε η ενεργειακή αποδοτικότητα να επιτυγχάνεται μέσω ESPOs (Εταιρείες Παροχής Ενεργειακών Υπηρεσιών), με αυξημένη συμμετοχή του ιδιωτικού τομέα. Παράλληλα θα ανοίξουν αντίστοιχα προγράμματα ενεργειακής αποδοτικότητας για τη βιομηχανία, τις μικρομεσαίες επιχειρήσεις και τις ενεργειακές κοινότητες. Μεριμνούμε ώστε τα χρήματα που θα διοχετευθούν στα προγράμματα αυτά να έχουν καλύτερη στόχευση και μεγαλύτερη μόχλευση, ώστε να έχουμε πολύ καλύτερα αποτελέσματα.\nΠερνώντας στο θέμα των ΑΠΕ, ο κ, Θωμάς υπογράμμισε τον στόχο για αύξηση των ΑΠΕ στην τελική κατανάλωση ενέργειας στο 35% (έναντι προηγούμενου στόχου 31%). Αυτό μεταφράζεται σε εγκατάσταση επιπλέον 9.000 ΜW ΑΠΕ και ποσοστό ηλεκτροπαραγωγής που θα ξεπερνά 60% σε βάθος δεκαετίας. Όπως είπε, «Θα πρέπει να δημιουργηθούν όλες οι συνθήκες που θα επιτρέψουν αυτή την άνοδο. Η απλοποίηση των αδειοδοτήσεων είναι ο κεντρικός άξονας. Οι πρώτες νομοθετικές ρυθμίσεις θα έρθουν τις επόμενες δυο εβδομάδες για πράγματα που είναι ώριμα. Το δεύτερο νομοθετικό πακέτο θα έρθει στις αρχές του 2020 και το τρίτο προς το τέλος του πρώτου τριμήνου. Θα δώσουμε έμφαση τόσο στα μεγάλα όσο και στα μικρά έργα και στα εργαλεία του repowering και του redesign που μπορούν να επιτύχουν άμεσα αποτελέσματα.\nΤο δεύτερο συνοδευτικό της αυξημένης διείσδυσης ΑΠΕ είναι οι διασυνδέσεις και τα συστήματα αποθήκευσης. «Ο,τι έργα αφορούν στην αποταμίευση ενέργειας που μπορούν να προχωρήσουν άμεσα και με λογικό κόστος θα τα προωθήσουμε. Παράλληλα, θα στηρίξουμε την εξέλιξη projects και τεχνικών που θα μας βοηθήσουν σε βάθος χρόνου. Η γρήγορη απολιγνιτοποίηση δεν μπορεί να γίνει χωρίς το φυσικό αέριο που θα διαδραματίσει τον ρόλο του μεταβατικού καυσίμου. Οι νέες μονάδες που έχουν ήδη αδειοδοτηθεί θα προχωρήσουν με νέα δυναμική και η προοπτική άμεσης ιδιωτικοποίησης της ΔΕΠΑ Υποδομών θα δώσει νέα δυναμική στις επενδύσεις στο δίκτυο φυσικού αερίου». Όσον αφορά στα δίκτυα, ο κ Θωμάς έκανε ειδική μνεία στην απόφαση για μερική ιδιωτικοποίηση του ΔΕΔΔΗΕ. Ο εκσυγχρονισμός και οι επενδύσεις του δικτύου διανομής είναι σημαντικό εργαλείο για να αυξηθεί ο ανταγωνισμός, να προχωρήσει η ψηφιοποίηση του δικτύων. Γι΄ αυτό εντός του 2020 η κυβέρνηση και η ΔΕΗ θα λάβουν τις αποφάσεις για την είσοδο των ιδιωτικών κεφαλαίων στον ΔΕΔΔΗΕ και πώς θα προχωρήσουμε και εκεί σε ένα φιλόδοξο και εμπροσθοβαρές επενδυτικό πρόγραμμα.\nΚλείνοντας την τοποθέτησή του, ο υφυπουργός Ενέργειας αναφέρθηκε στον ρόλο της Ελλάδας ως ενεργειακό κόμβο της Νοτιοανατολικής Ευρώπης, όχι μόνο ως χώρα διαμετακόμισης του φυσικού αερίου, αλλά ως πρωταγωνιστής στις αγορές ενέργειας. Όπως είπε, στις χώρες των Βαλκανίων βόρεια της Ελλάδος, το 40% των ενεργειακών υποδομών είναι πεπαλαιωμένο. Επομένως θα είναι σημαντικό για τη χώρα μας που θα αναπτύξει μεγάλο δυναμικό ΑΠΕ να έχει και δυνατότητα εξαγωγών ενέργειας και όχι μόνο εισαγωγών.\nΕτικέτες απολιγνιτοποίηση, ΕΣΕΚ, Θωμάς Γεράσιμος


Κόρη ποιανού διάσημου ζευγαριού είναι η όμορφη barista; - Mothersblog.gr\n09 Απρ 2017\tΝΕΑ\nΗ νεαρή ηθοποιός εξελίσσεται σε αγαπημένη της αμερικάνικης σόουμπιζ.\nΑν έχει πάρει το μάτι σας την τελευταία ...εμμονή που προβάλλεται στο Netflix, το 13 Reasons Why, τότε κατά πάσα πιθανότητα έχετε δει τους ηθοποιούς που έχουν επιλεχθεί για τη σειρά.\nΗ ειλικρινής και πανέμορφη τηλεοπτική μεταφορά του βιβλίου του Jay Asher έχει πλαισιωθεί με κυρίως αγνωστους ηθοποιούς, αλλά υπάρχουν και μερικές επλήξεις που κάνουν το κοινό να παραλληρεί.\nΜία από αυτές, είναι η όμορφη barista με τα πολλά τατουάζ... Εχετε καταλάβει ποια είναι;\nΠρόκειται για την 25χρονη Sosie Bacon, την κόρη του Kevin Bacon και της Kyra Sedgwick.\nΟ χαρακτήρας της ειναι ένας από τους αγαπημένους των fan της σειράς και όλοι αναμένουν ήδη την επόμενη δουλειά της, καθώς έγινε γρήγορα μία από τις αγαπημένες του Hollywood.\nKaι για να μην είστε ...αδιαβαστοι, το 13 Reasons Why είναι μία σειρά, το πρώτο season της οποίας αποτελείται από 13 επεισόδια, που κυκλοφόρησε στις 31 Μαρτίου 2017. Η υπόθεση εξελίσσεται γύρω από την προσπάθεια ενός μαθητή να συνέλθει μετά την αυτοκτονία της φίλης του, μέχρι που λαμβάνει ένα κουτί με κασέτες που εξηγούν τον λόγο της αυτοκτονίας.\nΠροοριζόταν για ταινία με πρωταγωνίστρια την Selena Gomez αλλά τελικά κατέληξε στα χέρια των αρμοδίων του Netflix, με την Gomez να τελεί χρέη executive producer. Η σειρά αποθεώνεται από κριτές και κοινό, τόσο για την επιλογή του θέματος όσο και για την επιλογή των ηθοποιών.


Συνοδοιπορία με τον Εσταυρωμένο, του π. Συμεών Βενετσιάνου\nΟ Κύριος ήλθε στον κόσμο για να θυσιασθεί επί του Σταυρού και έτσι να σωθούν όλοι οι άνθρωποι. Πολλές φορές μίλησε προφητικά και ξεκάθαρα για τα Πάθη και το θάνατό Του, που έμελλε να συμβούν. Έλεγε συγκεκριμένα στους μαθητές Του ότι «σύμφωνα με την βουλή του Θεού και διά την σωτηρία των ανθρώπων πρέπει να μεταβεί εις Ιεροσόλυμα και πολλά να πάθει, να απορριφθεί και να περιφρονηθεί από τους πρεσβυτέρους και τους γραμματείς, και να φονευθεί και έπειτα από τρείς ημέρες να αναστηθεί» (πρβλ. Ματθ. 16,21 και Μάρκ. 8.31). Γι’ αυτό και η Εκκλησία μας ακατάπαυστα ψάλλει: «Ὁ Σταυρός σου Κύριε, ζωὴ καὶ ἀνάστασις ὑπάρχει τῷ λαῷ σου, καὶ ἐπ' αὐτῷ πεποιθότες, σὲ τὸν σταυρωθέντα, Θεὸν ἡμῶν ὑμνοῦμεν. Ἐλέησον ἡμᾶς».\nΜετά τούς προφητικούς αυτούς λόγους, ο Κύριος απευθυνόμενος στους δώδεκα εκλεκτούς Του αλλά και σε όλους όσους θα ήθελαν, μέσα στους αιώνες, να διατελέσουν αληθινοί και γνήσιοι μαθητές Του, τούς κάλεσε να Τον ακολουθήσουν στο δρόμο της αυταπάρνησης και της θυσίας: «Εἴ τις θέλει ὀπίσω μου ἐλθεῖν, ἀπαρνησάσθω ἑαυτὸν καὶ ἀράτω τὸν σταυρὸν αὐτοῦ καὶ ἀκολουθείτω μοι» (Ματθ. 16,24). Ο Χριστός αναφέρεται στο Σταυρό Του και αμέσως μετά στο σταυρό των χριστιανών!\nΕίναι χαρακτηριστικό ότι την ανωτέρω φράση αναφέρουν και οι τέσσερις ευαγγελιστές (ο Ιωάννης με κάπως διαφορετικό τρόπο, αλλά με το ίδιο νόημα). Ο Ματθαίος την αναφέρει δύο φορές και ο Λουκάς τρείς φορές. Ο Μάρκος λέγει πως ο Κύριος απηύθυνε τους λόγους σε όλα τα πλήθη, ο Ματθαίος μόνο στους μαθητές Του. Προφανώς ο Κύριος είπε τη φράση περισσότερες από μία φορές και εντυπώθηκε ζωηρά στη μνήμη των ακροατών Του. Είναι το πρώτο σημείο που φανερώνει μια εξαιρετική σπουδαιότητα του συγκεκριμένου λόγου.\nΤι θέλει, λοιπόν, ο Χριστός; Σε τι μάς καλεί; Σε μια πορεία μαζί Του! Σε μία συσταύρωση μαζί Του. Ο Χριστός μάς θέλει δικούς Του, να Τον ακολουθήσουμε, για μάς ήλθε στον κόσμο. Δεν θέλει κανείς να χαθεί, κανείς να ολιγωρήσει. «Ο ίδιος ο Κύριος σήκωσε πάνω στους ώμους Του τον πρώτο Σταυρό, το βαρύτερο, τον πιο αποτρόπαιο Σταυρό. Αλλά μετά απ’ Αυτόν χιλιάδες και χιλιάδες άνθρωποι... σήκωσαν το δικό τους σταυρό -ένα μικρότερο σταυρό. Αλλ’ όμως πόσο συχνά αυτοί οι σταυροί, οι μικρότεροι από τον Σταυρό του Χριστού, δεν είναι τρομεροί για μάς! Αναρίθμητα πλήθη ανθρώπων ακολούθησαν με αγάπη και υποταγή τα ίχνη του Χριστού, περπάτησαν το μακρύ δρόμο, τον τραγικό δρόμο που ο ίδιος ο Κύριος μάς δείχνει, έναν τραγικό δρόμο πού όμως μάς οδηγεί από τη γη στο θρόνο του Θεού, στη Βασιλεία των Ουρανών. Όσοι πιστεύουν στον Χριστό, εδώ και δυο χιλιάδες χρόνια τώρα, περπατούν σηκώνοντας το σταυρό τους» (Μητροπολίτης του Σουρόζ Αντώνιος Bloom, «Πορεία και συνάντηση», σελ. 132).\nΗ άρση του σταυρού από τον πιστό τον ομοιάζει με τον Χριστό. Τίποτε άλλο δεν μάς κάνει να μοιάζουμε τόσο με τον Χριστό, όσο το να συσταυρούμεθα μαζί Του. Ο Χριστός σήκωσε τον σταυρό Του, κατά τη συνήθεια των μελλοθανατων της εποχής Του και σε αυτόν πέθανε με θάνατο πραγματικό. Ο πιστός σηκώνει τον σταυρό του, πορεύεται με αυτόν και πεθαίνει, ως προς την αμαρτία.\nΟ Χριστός μάς καλεί σε δρόμο Σταυρού. Είναι ειλικρινής. Δεν είναι «πολιτικάντης». Ο Χριστός δεν λέει απλώς την αλήθεια, είναι η αλήθεια: «Ἐγώ εἰμι ἡ ὁδὸς καὶ ἡ ἀλήθεια καὶ ἡ ζωή» (Ἰωάν. 14,6). Ο Χριστός φανέρωσε όλη την αλήθεια, τίποτε δεν έκρυψε. Χάρις σ΄ Εκείνον γνωρίζουμε τα πάντα για τον Θεό και τον άνθρωπο, για τον κόσμο και τον εαυτό μας, για την ιστορία και την αιωνιότητα. Δεν υπόσχεται πορεία σε πλατειά λεωφόρο. «Υπόσχεται» στενή την πύλη και τεθλιμμένη την οδό που οδηγεί στην αληθινή και αιώνια ζωή.\nΤο να ακολουθήσεις τον Χριστό είναι ανδραγάθημα. Ο Κύριος έχει αναφερθεί στις θλίψεις και τις στενοχωρίες που θα συναντήσουν οι μαθητές Του, έχει μιλήσει για να συνέδρια που θα οδηγηθούν προκειμένου να απολογηθούν, για τα μαρτύρια, τις θυσίες και το θάνατο. Για τρείς ολόκληρους αιώνες εκείνοι πού βρίσκονται «ἐν τῇ ὁδῷ», δηλ. οι χριστιανοί, δοκιμάζουν δάκρυα, κακομεταχειρίσεις, απειλές, αποπομπή και προδοσία από την ίδια την οικογένεια τους, διωγμούς, περιπέτειες, θάνατο. Διώκονται γιατί πίστεψαν στον Χριστό. Η αναπόφευκτη συνέπεια όλων όσων ακολουθούσαν τον Χριστό.\nΛέγει ο Κύριος: «Ιδού εγώ σάς στέλνω ωσάν ήμερα και άκακα πρόβατα ανάμεσα σε αιμοβόρους λύκους...\nΝα προσέχετε, λοιπόν, και να προφυλάσσεστε από τούς κακούς ανθρώπους· διότι αυτοί θα σάς σύρουν και θα σάς παραδώσουν στα συνέδρια (των εβραίων), διά να καταδικασθείτε, και στις συναγωγές αυτών εμπρός εις τα πλήθη θα σάς μαστιγώσουν.\nΚαι σε άρχοντες και σε βασιλείς θα σάς τραβήξουν διά της βίας, διά να τιμωρηθείτε από αυτούς, ένεκα της πίστεώς σας εις εμέ· αλλά εκεί εσείς, χωρίς να φοβηθείτε, θα δώσετε την καλή μαρτυρία και εις αυτούς και γενικώτερα στα (ειδωλολατρικά) έθνη...\nΘα παραδώσει δε εις θάνατον ο άπιστος αδελφός τον πιστό αδελφό του και ο άπιστος πατέρας το ευσεβές τέκνο του και θα επαναστατήσουν τα άπιστα τέκνα εναντίον των πιστών γονέων των και θα τούς θανατώσουν.\nΚαι θα σάς μισούν όλοι οι ασεβείς και άπιστοι διά μόνον τον λόγον ότι πιστεύετε και ομολογείτε το όνομά μου· μη χάσετε όμως το θάρρος σας, διότι εκείνος, ο οποίος θα υπομείνει μέχρι τέλους, θα σωθεί και θα γίνει άξιος της βασιλείας των ουρανών...\nΚαθένας, λοιπόν, που με πίστη και θάρρος και χωρίς να φοβάται τους διωγμούς, θα με ομολογήσει σωτήρα του και Θεό του εμπρός στους ανθρώπους, θα τον ομολογήσω και εγώ έμπροσθεν του ουρανίου πατρός μου ως ιδικόν μου.\nΌποιος όμως με αρνηθεί εμπρός στους ανθρώπους, θα αρνηθώ και εγώ να τον παραδεχθώ ως ιδικόν μου εμπρός στον ουράνιο Πατέρα μου» (Ματθ. 10, 16-18, 21-23, 32-33).\nΑλλά και σε ειρηνικούς καιρούς ο πιστός λαμβάνει το σταυρό του, πολεμώντας τα πάθη και τις επιθυμίες του, την ίδια την αμαρτία. Σήμερα η πρόκληση του μαρτυρίου είναι κυρίως συνειδησιακή και πνευματική. Ο Χριστός μάς καλεί να Τον ακολουθήσουμε. Γι΄ αυτό μάς προτρέπει να απαρνηθούμε τον κακό εαυτό μας, τις αμαρτωλές μας συνήθειες. Να τα απαρνηθούμε σε τέτοιο σημείο, ώστε κι αν ακόμη είναι ανάγκη να θυσιάσουμε και τη ζωή μας, να μη διστάσουμε.\nΟ π. Δημήτριος Ντούτκο γράφει σχετικά με τον κίνδυνο έκπτωσης του σταυρικού φρονήματος στη ζωή των σύγχρονων χριστιανών: «Ας προσέξουμε ότι μερικές φορές, παρά την πίστη μας στον Χριστό, προσπαθούμε ακόμη και τον δρόμο για τη βασιλεία του Θεού να τον κάνουμε άνετο! Ο κόσμος με τα αγαθά του και την τεχνική του πρόοδο μάς παλάβωσε. Και αν καμιά φορά μιλούν για τον πόνο και τα παθήματα, ξαφνικά το γυρίζουν και λένε: Ο χριστιανισμός είναι χαρά. Όλα πρέπει να είναι χαρά! Όμως η χαρά δεν έρχεται έτσι. Ἡ χαρά δεν αγοράζεται έτσι. Η χαρά του χριστιανού αγοράζεται με τον πόνο και τα παθήματα. Για να σωθεί ο άνθρωπος, ο Κύριος μας ανέβηκε στον Σταυρό. Και πέθανε. Μετά αναστήθηκε. Μετά ήρθε η χαρά. Είναι απαραίτητο να σηκώσουμε τον σταυρό μας».\nΤο πρώτο που πρέπει να συμβεί, είναι η διαβεβαίωση της ελευθερίας. Ο πιστός οικειοθελώς σηκώνει το σταυρό του για να ακολουθήσει τον Χριστό. «Εἰ τις θέλει ὀπίσω μου ἐλθεῖν...». Ο Χριστός προσκαλεί. Ο πιστός αποδέχεται. Ο Χριστός κρούει τη θύρα της καρδιάς. Ο πιστός ακούει, ανοίγει την καρδιά του και φιλοξενεί τον Χριστό.\nΔεν υπάρχει αγιότητα χωρίς ελευθερία. Δεν υπάρχει σταυρός χωρίς ελευθερία. Ο Σταυρός είναι η επιλογή μας. Όπως ο Χριστός ήλθε προς το «ἑκούσιον Πάθος», όπως θεληματικά πορεύτηκε Εκείνος την οδό του πόνου μέχρι το φρικτό Γολγοθά, έτσι και ο πιστός χριστιανός θεληματικά αποδέχεται το υπερούσιο νόημα των ευαγγελικών λόγων και θυσιάζεται για την εφαρμογή τους κυρίως και πρωτίστως στον ίδιο του τον εαυτό. Καμμία εξωτερική βία ή εξαναγκασμός. Μόνο η αφοσίωσή μας στον Χριστό και η αποφασιστικότητα της καρδιάς μας. Να αγαπήσουμε αληθινά τον Εσταυρωμένο και να ακολουθήσουμε τα ίχνη των αγίων Μαρτύρων της Εκκλησίας μας.\nΣτη συνέχεια, και πριν σηκώσει τον σταυρό του, ο πιστός καλείται να απαρνηθεί τον εαυτό του. Όχι απλώς να αρνηθεί, αλλά να απαρνηθεί. Το μικρό αυτό γραμματικό επίθεμα φανερώνει την επίταση, την υπερβολή, ερμηνεύει ο ιερός Χρυσόστομος, της αποταγής του κόσμου ή μάλλον της απομάκρυνσης από το ίδιον θέλημα, πού παρασύρει προς τα κάτω. «Όποιος θέλει να με ακολουθήσει ας διακόψει κάθε σχέση με τον διεφθαρμένο του εαυτό». Μόνο με πνεύμα αυταπάρνησης μπορώ πραγματικά να ακολουθήσω τον Χριστό. Κι αυτό με οδηγεί στην ταπείνωση, στην αγάπη, στην απόλυτη προσκόλληση στον Χριστό, καταφρονώντας τον κόσμο και ό,τι δεν είναι του Χριστού, καταφρονώντας ακόμη και τον εαυτό μου όταν αυτός δεν είναι Χριστού -και δυστυχώς πολλές φορές δεν είναι του Χριστού.\nΠοιός είναι αυτός ο σταυρός; Είναι μήπως οι δοκιμασίες της ζωής, οι δυσκολίες, τα προβλήματα, η ασθένεια, ο θάνατος; Όλα αυτά αποτελούν χωρίς αμφιβολία σταυρό για τον άνθρωπο. Δοκιμάζεται η υπομονή και η αντοχή μας. Δοκιμάζεται η πίστη μας, η εμπιστοσύνη μας στην πρόνοια του Θεού, που φροντίζει για όλους. Μπορώ να υπομείνω τη δοκιμασία; Μπορώ να τη θεωρήσω ως μία επίσκεψη του Θεού; Αυτή η συμπεριφορά θα με παιδαγωγήσει εις Χριστόν. Και μπορώ να βγω τελικά από τη δοκιμασία ακόμη πιο καθαρός, σαν το χρυσάφι, που η φωτιά το δοκιμάζει αλλά και το λαμπρύνει.\nΌμως ο Κύριος, στο συγκεκριμένο λόγιό Του, δεν αναφέρεται σ’ αυτά. Δεν είναι αυτά τα σημεία που φανερώνουν τη διάθεση ενός ανθρώπου να ακολουθήσει τον Χριστό. Όταν αρρωστήσω, δεν σημαίνει πως οπωσδήποτε σηκώνω τον Σταυρό του Χριστού. Λείπουν πολλά από τα στοιχεία που υποδηλώνει ο ευαγγελικός λόγος ως προϋποθέσεις για κάτι τέτοιο: η ελευθερία, η επιλογή, η απάρνηση του εαυτού, η διαρκής συνοδοιπορία με τον Χριστό χωρίς γογγυσμούς και μεμψιμοιρίες.\nΣηκώνω τον σταυρό μου, σημαίνει κατ΄ αρχήν ότι αναδέχομαι τα εσωτερικά και εξωτερικά παθήματα, τους πειρασμούς και τις θλίψεις, που συνεπάγεται η πίστη μου στον Χριστό. Σταυρός δεν είναι ό,τι παθαίνω –μια αρρώστεια, ένας θάνατος. Σταυρός είναι ό,τι παθαίνω για τον Χριστό, για χάρη του Χριστού, εξ αιτίας του ότι πιστεύω στον Χριστό και δεν Τον αρνούμαι. Διότι μάς λέει ο Κύριος: «Εκείνος που δεν λαμβάνει την σταθερή απόφαση να υποστεί κάθε ταλαιπωρία ακόμη και θάνατο σταυρικό διά την πίστη του εις εμέ και δεν ακολουθεί με την απόφαση αυτή οπίσω μου μιμούμενος κατά πάντα το παράδειγμά μου, δεν αξίζει για μένα» (Ματθ. 10,38).\nΟ Σταυρός είναι ο τρόπος ζωής των χριστιανών. Είναι η κλήση μας να σταυρώσουμε τον παλαιό άνθρωπο, το εωσφορικό «εγώ» μας, τις αμαρτωλές διαθέσεις μας, τα πάθη, τη φιλαυτία. Ὁ αδιάψευστος ευαγγελικός λόγος μάς διδάσκει ότι «ἡ βασιλεία τῶν οὐρανῶν βιάζεται, καὶ βιασταὶ ἁρπάζουσιν αὐτήν» (Ματθ. 11,12). Χωρίς βία στον εαυτό μας δεν υποχωρεί ο παλαιός και κακομαθημένος άνθρωπος, δεν ξεριζώνονται τα πάθη. Χωρίς άσκηση δεν κυριαρχούμε στις βλαβερές επιθυμίες μας. Κανείς δεν κερδίζει τον Παράδεισο χωρίς να κοπιάσει. Χρειάζεται επιμέλεια, σπουδή, νήψη, εγρήγορση, προσοχή. Να διώξουµε μακριά την οκνηρία, τη ραθυμία, την άνεση, τη ραστώνη.\nΜε τη νηστεία, την αγρυπνία, τις γονυκλισίες, τη συνειδητή μυστηριακή ζωή και όλη την ευλογημένη ορθόδοξη άσκηση χαλιναγωγούνται τα πάθη και ο χριστιανός κοπιάζει από σαρκικός να γίνει πνευματικός. Ασκείται να μην προσκολλάται εμπαθώς στους ανθρώπους και στα πράγματα. Να μη χρησιμοποιεί τον κόσμο καταναλωτικά, αλλά ευχαριστιακά. Κι όλα αυτά όχι για να βασανίσουμε ή να «τιμωρήσουμε» το θεόπλαστο σώμα µας, αλλά για να πολεμήσουμε τα πάθη µας και να επιτύχουμε τον αγιασμό µας. Κάθε άσκηση είναι παθοκτόνος και όχι σωματοκτόνος.\nΝα λέμε όχι στο θυμό, στο φθόνο, στον εγωισμό, στην κενοδοξία µας, όχι στα επιζήμια θελήματα και την κάθε ιδιορρυθμία µας. Να λέμε όχι στην απάτη του πλούτου, των ηδονών και της εφήμερης δόξας. Να κοπιάσουμε για να νικούμε τον διάβολο, που αντιστρατεύεται κάθε φιλότιμη προσπάθειά μας και µάς πολεμά νύχτα και ημέρα. Να κοπιάσουμε για να νικούμε και τον κόσμο της αμαρτίας, που µάς παρασύρει στον εύκολο δρόμο.\nΧρειάζεται ακόμη να βάλουμε καλή σειρά στα πνευματικά. Να ζούμε συνειδητή μυστηριακή ζωή. Να τολμούμε την αυτοκριτική με ειλικρίνεια, την περισυλλογή, την αυτοεξέταση, την προσεκτική παρακολούθηση του εαυτού µας. Κι ακόμα η βίωση της αγάπης, η κατανόηση και η ανεκτικότητα, η συνειδητοποίηση ότι ο πιο σύντομος δρόμος που με φέρνει κοντά στον Εσταυρωμένο είναι ο αδελφός μου, που είναι και αδελφός του Χριστού, για τον οποίο Εκείνος θυσιάστηκε στο Σταυρό!\nΒάζουμε στόχο την αγιότητα και αγωνιζόμεθα. Δεν είμαστε άγιοι, επιθυμούμε όμως να συμμετάσχουμε λίγο στην αγιότητα του Θεού! «Ἅγιοι γίνεσθε, ὅτι ἐγὼ ἅγιός εἰμι» (Α' Πέτρ. 1,16). Η αγιότητα δεν είναι απλώς τα καλά(;) έργα μας. Αγιότητα είναι κυρίως η συμμετοχή μας στη ζωή του Χριστού. Και πρωτίστως η συνοδοιπορία μαζί Του στη Γεσθημανή, στην οδό του Μαρτυρίου και στον Γολγοθά. Για να βρεθούμε κατόπιν στον κήπο κοντά στο κενό μνήμα Του και να Τον αντικρύσουμε Αναστημένο, για να περπατήσουμε μαζί Του προς Εμμαούς, για να συμφάγωμε στη θάλασσα της Τιβεριάδος. Μετά τον Σταυρό έρχεται πάντα η Ανάσταση. Αλλά δεν υπάρχει ποτέ Ανάσταση, εάν δεν προηγηθεί ο Σταυρός. Από τι να αναστηθείς, εάν δεν έχεις νεκρωθεί; Πώς θα μάς φαινόταν μια Κυριακή του Πάσχα χωρίς να έχουμε ζήσει τη Μεγάλη Εβδομάδα;\nΑπλοί και μικροί άνθρωποι είμαστε. Καθημερινά αμαρτάνουμε. Με τις ενέργειές μας, τα λόγια, τις σκέψεις. Ξέρουμε ότι εκείνο που σημαδεύει το μέλλον μας για τη Βασιλεία του Θεού είναι η μετάνοιά μας, η ανόθευτη αγάπη μας προς τον Χριστό, η διαρκής αγωνιστική μας διάθεση. Θέτουμε τον εαυτό μας στα χέρια Του. Αγωνιζόμαστε και προχωρούμε. Σημαία μας ο Σταυρός. «Πρότυπό» μας ο ληστής στα δεξιά του Σταυρού: «Διὰ ξύλου ὁ Ἀδάμ, Παραδείσου γέγονεν ἄποικος, διὰ ξύλου δὲ σταυροῦ, ὁ Λῃστὴς Παράδεισον ᾤκησεν. Ὁ μὲν γὰρ γευσάμενος ἐντολὴν ἠθέτησε τοῦ ποιήσαντος. Ὁ δὲ συσταυρούμενος, Θεὸν ὡμολόγησε τὸν κρυπτόμενον. Μνήσθητι καὶ ἡμῶν Σωτήρ, ἐν τῇ Βασιλείᾳ σου». Όπως πνευματόβρυτα σημειώνει ο ιερός Χρυσόστομος: «Τα πόδια του ληστή ήταν τα πρώτα πού πάτησαν στον Παράδεισο. Δεν τον λέρωσαν όμως. Γιατί ήσαν πόδια καθαρά, πλυμένα στο λουτρό της μετανοίας».\nΤα εμπόδια πολλά, ο διάβολος, ο κόσμος, αλλά κυρίως ο εαυτός μας. Δεν γονατίζουμε, παρά μόνο για να προσευχηθούμε και να ζητήσουμε τη βοήθειά Του. Τότε η ζωή μας αποκτά νόημα. Όταν υιοθετούμε αβίαστα το σταυρικό φρόνημα, το θυσιαστικό και αγωνιστικό. Στόχος απαρέγκλιτος ἡ θεραπεία της ψυχής μας, πού είναι ό,τι πιο πολύτιμο μάς έχει εμπιστευθεί ο Δημιουργός. «Τί γὰρ ὠφελεῖται ἄνθρωπος ἐὰν τὸν κόσμον ὅλον κερδήσῃ, τὴν δὲ ψυχὴν αὐτοῦ ζημιωθῇ; ἢ τί δώσει ἄνθρωπος ἀντάλλαγμα τῆς ψυχῆς αὐτοῦ;» (Ματθ. 16,26). Στόχος απαρέγκλιτος το καθημερινό βίωμα του Σταυρού που οδηγεί στην προσωπική μας Ανασταση.\nΔεν ζητάει από εμάς ο Χριστός πράγματα αδύνατα, πράξεις ακατόρθωτες. «Ὁ γὰρ ζυγός μου χρηστὸς καὶ τὸ φορτίον μου ἐλαφρόν ἐστιν» (Ματθ. 11,30), μάς διαβεβαιώνει ο Ίδιος. Ζητά από εμάς να προσφέρουμε αυτό το ελάχιστο που μπορούμε. Αρκεί να αποφασίσουμε να το πράξουμε αυτό με γνώμονα το θείο θέλημα. Να κάνουμε το πρώτο βήμα για τη μεγάλη συνάντηση μαζί Του. Γνωρίζει ο Κύριος την ανθρώπινη φύση. Τις αδυναμίες μας, τις ελλείψεις και τα ελαττώματα μας, τις πτώσεις μας. Και είναι πάντοτε κοντά μας, δίπλα μας. Για να εμπνέει και να καθοδηγεί. Να συμπαραστέκεται στον αγώνα μας. Να σηκώνει Εκείνος από το βάρος του σταυρού μας. Σε κάθε στιγμή, αλλά ιδιαίτερα τις ώρες των δοκιμασιών. Έτοιμος πάντα να μάς δεχτεί με την απέραντη αγάπη Του. Νιώθουμε αυτή την παρουσία Του, ειδικά όπως Εκείνος μάς φανερώνεται στα Μυστήρια της Εκκλησίας μας.\nΟ Κύριος γνωρίζει, ως Θεός που είναι, τις φυσικές και ηθικές μας ατέλειες. Αλλά και ως άνθρωπος τέλειος και αναμάρτητος, που έζησε μαζί μας, κατανοεί την αδύνατη φύση μας. Λέγει ο απόστολος Παύλος για τον Χριστό: «Δεν έχομε Αρχιερέα, ο οποίος- λόγῳ αγνοίας εκείνων που συμβαίνουν σε εμάς- δεν μπορεί να αισθανθεί συμπάθεια προς τις πνευματικές και ηθικές μας ασθένειες και αδυναμίες. Τουναντίον έχομε Αρχιερέα, ο οποίος έχει πειρασθεί και δοκιμασθεί σε όλα όσα είναι δυνατόν να πειρασθεί η ανθρωπίνη φύσις, ομοίως με εμάς, χωρίς όμως να παρασυρθεί σε καμμία απολύτως αμαρτία» (Πρός Εβραίους 4,15). Και γι’ αυτό ακριβώς, επειδή ο Θεός μας είναι ο Θεός της κατανόησης και της συμπάθειας προς τον άνθρωπο, επειδή είναι ο σαρκωμένος και σταυρωμένος Θεός «ας προσερχώμεθα με θάρρος και ακλόνητη πεποίθηση στον θρόνο της χάριτος, διά να λάβωμε έλεος και συγχώρηση των αμαρτιών μας και διά να εύρωμε την θεία χάρι, που θα μάς βοηθά αποτελεσματικώς σε κάθε περίσταση πειρασμών και κινδύνων» (Πρός Εβραίους 4,16).


Berceuse Heroique Label Night w/ ΚΕΜΑΛ + ΕΚΜΑΝ + KOEHLER - DJ sets στην Αττική\nBerceuse Heroique Label Night w/ ΚΕΜΑΛ + ΕΚΜΑΝ + KOEHLER\nΤο Σάββατο 7 Μαρτίου η Silence Between Codes παρουσιάζει το πρώτο Label Night της Berceuse Heroique στην Αθήνα.\nΗ κινητήριος δύναμη πίσω από την δισκογραφική ΚΕΜΑΛ και ο γνωστός κι αγαπητός Gizmo, υποδέχονται τους ΕΚΜΑΝ & ΚΟΕΗLER στα decks του six d.o.g.s. Tην βραδιά θα ανοίξει ο Paul Bennet.\nΜετρώντας πάνω από 20 κυκλοφορίες σε λιγότερο από 2 χρόνια, η Berceuse Heroique έχει φιλοξενήσει παραγωγές από κορυφαία ονόματα του χώρου, όπως οι Loefah, Vereker, Εkman, Koehler, Gesloten Cirkel, MGUN, L’estasi Dell’oro, TransportationAAD, Vatican Shadow και Pete Swanson. Ακολουθώντας αυστηρούς ποιοτικούς κανόνες, κυκλοφορεί αποκλειστικά 300 κόπιες από κάθε δουλειά, σε 12ιντσα βινύλια των 180 γραμμαρίων και αρνείται πεισματικά να κάνει repress. Χάρη σε αυτή την προσοχή στην λεπτομέρεια από το 2013 μέχρι σήμερα βρίσκεται σταθερά μέσα στη δεκάδα με τις καλύτερες δισκογραφικές εταιρείες παγκοσμίως.\nKΕΜΑΛ είναι ο άνθρωπος πίσω από την δισκογραφική εταιρεία Berceuse Heroique και το ΚΕΜΑΛ sublabel. Ακριβώς όπως και οι ετικέτες του έτσι κι εκείνος διατηρεί ένα πολύ δραστήριο καλλιτεχνικό προφίλ. Πίσω από τα decks οι επιλογές του ποικίλουν, από ντίσκο και Chicago House σε Detroit Techno, και από κλασική electro σε new wave και θορυβώδη electronica. Όντας ενας πολύ έμπειρος περιπλανώμενος της μουσικής βιομηχανίας, έχει καταφέρει να αναδείξει τόσο τα σετ του όσο και τις κυκλοφορίες της δισκογραφικής του.\nΓεννήμενος στην Ολλανδία αλλά με βάση την Γερμανία, ο Ekman παράγει μουσική για γνωστά underground labels όπως τα Panzerkreuz, Berceuse Heroique, Abstract Forms και άλλα. Στα ατμοσφαιρικά sets του καταφέρνει να συμπυκνώσει πολλές από τις καλύτερες ποιότητες ήχου όπως φουτουριστικούς ρυθμούς, acid ήχους και σεισμικές μπασογραμμές.\nΓεννήθηκε και μεγάλωσε στο Μπρίστολ αλλά πρόσφατα έδρα του έγινε το Βερολίνο. Ο Koehler εμφανίστηκε για πρώτη φορά το 2013 με δύο υπέροχα παράξενα techno κομμάτια στη Skudge White Label και απο τότε έχει συμβάλει στη σειρά Ε-Ζone με το release R-Zone 06 και το 2014 με το EP Dynasty (BH 007) στην Berceuse Heroique.\nΟ Paul Bennett, γνωστός και ως Duster Valentine, είναι ο βασιλιάς των edits. Εχει υπογραψει τα καλύτερα Moxies - συμπεριλαμβανομένoυ και του 12”Μelodica. To 2014 κυκλοφόρησε η πρώτη του συνεργασία με την Berceuse Heroique, με τίτλο The Brasserie Heroique Edits Part 1.\nH Silence Between Codes, με έδρα στο βερολίνο, αναλαμβάνει την διαχείριση καλλιτεχνών όπως οι Dino Sabatini, Edit Select, Cassegrain, Fluxion, TGP μεταξύ άλλων, καθώς και τη διοργάνωση event.


Παιδικό Βιβλίο: Οι δυο ουρές | Infokids.com.cy\nΑρχική › InfoKids › Βιβλία › Οι δυο ουρές\nΟι δυο ουρές\nΟ Ψαρής, το γκρίζο άλογο, ησυχία δε βρίσκει από τις ενοχλητικές αλογόμυγες. Το ίδιο κι ο Ντορής, το κόκκινο άλογο. Κουνούν την ουρά τους για να τις διώξουν! Αυτές όμως… εκεί!\n«Είναι τόσο πολλές, που πρέπει να έχει κανείς δυο ουρές» αναστενάζει ο Ντορής. «Μα πού να βρούμε δυο ουρές;» σκέφτεται μετά. «Εύκολο!» λέει ο Ψαρής. «Μου έδωσες ιδέα!» και καταστρώνει σχέδιο στο πι και φι. Τι ωραία που είναι τώρα χωρίς τις αλογόμυγες να τους τσιμπάνε! Μα πώς κατάφεραν να τις κρατήσουν μακριά τους; «Οι δυο ουρές» είναι διασκευή μιας ιστορίας που κάποτε έλεγε η γιαγιά.\nΓια να εξασφαλίσουν τα παιδιά υγιή κοινωνική ζωή θεμελιωμένη σε αποτελεσματικές σχέσεις, πρέπει να καλλιεργήσουν την ενσυναίσθηση, την ικανότητα δηλαδή να μπαίνουν στη θέση των άλλων, να κατανοούν και να αισθάνονται πράγματα με τον ίδιο τρόπο που τα βιώνει ένα άλλο άτομο. Την ανάγκη αυτή αναλαμβάνουν να καλύψουν τα εικονογραφημένα βιβλία της σειράς αυτής, που προάγουν τη συναισθηματική νοημοσύνη. Με την προτεινόμενη για γονείς και εκπαιδευτικούς προσέγγιση επιχειρούν να μυήσουν τα παιδιά στο να βλέπουν τον κόσμο με τα μάτια του άλλου, αφού μάθουν πρώτα να αναγνωρίζουν και να διαχειρίζονται τα δικά τους συναισθήματα. Η σειρά «Βιβλία που προάγουν τη συναισθηματική νοημοσύνη» αποτελείται από 30 βιβλία.\nΣυγγραφέας: Τσορώνη - Γεωργιάδη, Γιολάντα\nΠροτεινόμενη ηλικία: 4 έως 8 ετών\nΣυντελεστές: Σγουρός Γιώργος (εικονογράφηση\nΒιβλία για ΠαιδιάΕικονογραφημένα ΒιβλίαΕκδόσεις ΣαββάλαςΟι δυο ουρέςΠαιδικά βιβλία\nΤετάρτη, 9 Νοέμβριος, 2016 στην κατηγορία Βιβλία\n6 παιδικά βιβλία για να βοηθήσετε το παιδί να ξεπεράσει τις μεγαλύτερες φοβίες του\nΚρατικά Βραβεία Λογοτεχνίας: Αυτά είναι τα παιδικά βιβλία που ξεχώρισαν το 2017\n4 βιβλία που θα βοηθήσουν τα παιδιά να αποχωριστούν την πιπίλα τους\nΠετάει, πετάει τ'αγριολούλουδο;\nΠώς θα φτιάξετε την απόλυτη ζεστή σοκολάτα σε 3 μόνο βήματα!\nΘέλετε να ετοιμάσετε για το παιδί σας ένα λαχταριστό ρόφημα που θα του δώσει...


Τώρα αρχίζουν τα δύσκολα για την Τράπεζα Κύπρου | Η πελλάρα εν ΠΟΛΛΩΝ λογιών\nmpersianis / 25/04/2013\tΣυμφωνήθηκε το Μνημόνιο. Εγκρίθηκε η στήριξη της Κύπρου από τον ΕΜΣ. Τα εθνικά κοινοβούλια, με τελευταίο το Αυστριακό, έβαλαν κι αυτά βούλα. Η Τράπεζα Κύπρου απέκτησε Διοικητικό Συμβούλιο, έστω κι αν αυτό είναι μεταβατικό. Από σήμερα, αν όλα πάνε καλά, θα αρχίσουν να αποσύρονται εκείνα τα χαζά μέτρα που περιορίζουν την διακίνηση κεφαλαίων.\nΤώρα αρχίζει το ματς. Πρώτη υπόθεση θα είναι η επιβίωση της Τράπεζας Κύπρου, η οποία έγινε μια εξαιρετικά δύσκολη υπόθεση με την επιμονή της Κεντρικής να μην σηκώνει τους περιορισμούς στη διακίνηση κεφαλαίων. Αυτό δεν θα είναι απλή υπόθεση, αλλά είναι σαφές πως η Τράπεζα Κύπρου μπορεί να σωθεί να αναλάβει το Δ.Σ. το ρόλο του όπως πρέπει.\nΤα μεγάλα δάνεια που εκκρεμούν -με μια εταιρεία να κινείται στον γαλαξία του μισού δισ. ευρώ- αποτελούν ακόμα ένα σημαντικό βαρίδι, ενώ τα Βασικά Ίδια Κεφάλαια θα πρέπει να ξεπεράσουν το 9% για να υπάρχει ένα σημαντικό μαξιλάρι εν όψει των απωλειών που θα προκύψουν στο επόμενο διάστημα.\nΑρχικά, με την ανάληψη καθηκόντων, το νέο ΔΣ της Τράπεζας Κύπρου θα έχει πίστωση χρόνου. Τη επαύριο, όμως, θα πρέπει να αρχίσει σοβαρή δουλειά. Κι αυτή περιλαμβάνει το ξεκαθάρισμα δανείων που ανήκουν σε τζάκια αλλά και η διαχείριση της προβληματικής ρευστότητας. Εξαιρετικά σημαντική θα είναι επίσης και η απόφαση για τον διορισμό του νέου CEO.\nΗ απλή αλήθεια είναι πως η κορυφή της ηγετικής πυραμίδας στην Τράπεζα Κύπρου θα πρέπει να αλλάξει ριζικά και θα πρέπει αρκετά στελέχη να φύγουν για να κάνουν τόπο σε λιγότερο μπλεγμένα άτομα. Κι εδώ, ένα απλό ερώτημα τίθεται, το οποίο θα πρέπει να βασανίσει αρκετά το νέο ΔΣ της τράπεζας; Ακόμα και οι «καθαροί» στην κορυφή της Τρ. Κύπρου, δεν μπορούν εξ οφίκιο να εμπνέουν σε αυτή την φάση, εμπιστοσύνη. Άρα, γιατί να μην βρουν CEO ακόμα και από το εξωτερικό, άτομο που να μην έχει την παραμικρή σχέση με την Κύπρο; Ο σεβασμός, ούτως ή άλλως, της «κυπριακής ιδιαιτερότητας» ήταν εκ των πραγμάτων καταστροφικός.\nΤην ίδια ώρα, όμως, το νέο ΔΣ της Τράπεζας Κύπρου θα κληθεί να πάρει και σοβαρές επιπλέον αποφάσεις. Το μισθολόγιο θα πρέπει να μειωθεί δραματικά, για παράδειγμα. Αν φωνάζει η ΕΤΥΚ, θα πρέπει πρώτα να δώσει εξηγήσεις ως σώμα για το τί έκαναν ως τώρα οι εκπρόσωποί της στο ΔΣ της Τράπεζας, οι οποίοι επίσης εξ οφίκιο συγκαταλέγονται ανάμεσα σε εκείνους που κατέστρεψαν την τράπεζα. Θα πρέπει επίσης να φύγουν πολλά καταστήματα.\nΠιο βαθιά μέσα στα έντερα της τράπεζας, θα πρέπει το νέο ΔΣ να αλλάξει ριζικά τις διαδικασίες, τον τρόπο λειτουργίας των επιτροπών, την διαχείριση του ρίσκου, τον τρόπο λήψης αποφάσεων σε όλα τα επίπεδα.\nΗ λογική του δανείου έναντι εξασφαλίσεων, η οποία υποθέτει πως τα μεσαίας κλίμακας στελέχη είναι άσχετα, θα πρέπει να αντικατασταθεί από πραγματικές αξιολογήσεις του κάθε πελάτη. Αυτή η στήλη έγραψε και παλαιότερα πως, πέρα από την όποια διαπλοκή, ένα μέγα πρόβλημα για την τράπεζα είναι το middle management.\nΑκόμα και η αντιμετώπιση των πελατών γενικότερα, με τις κρυφές χρεώσεις, τις ύπουλες αυξήσεις χρεώσεων στους πελάτες για μερικά σεντ ή μερικά ευρώ κάθε φορά, θα πρέπει να σταματήσουν.\nΌλα αυτά δεν μπορούν να περιμένουν μέχρι την ολοκλήρωση της όλης διαδικασίας και την εγκαθίδρυση νέου ΔΣ από τους νέους μετόχους. Η τράπεζα μπορεί να επιβιώσει, αν αλλάξει ουσιαστικά και πρακτικά τον τρόπο που λειτουργεί. Αυτή η πρόκληση δεν θα είναι εύκολη και θα κληθεί το νέο ΔΣ να λάβει ορατές και τολμηρές αποφάσεις που να δίνουν το μήνυμα στο μεγάλο της πελατολόγιο πως τα πράγματα έχουν αλλάξει πραγματικά και πως το νέο ΔΣ δεν έχει διακοσμητικό αλλά ουσιαστικό ρόλο. Και, η πρώτη ένδειξη θα είναι τα μεγάλα δάνεια των τζακιών.\nΜε όλα αυτά υπόψη, δεν μπορεί κανείς παρά να ευχηθεί καλή δύναμη στο νέο ΔΣ και να σημειώσει ταυτόχρονα πως ο καιρός όπου το «τραπεζικό απόρρητο» αποτελούσε δικαιολογία για να κρύβονται όλοι πίσω από το δάχτυλό τους πρέπει επιτέλους να τελειώσει. Όλοι θα κριθούν από το αποτέλεσμα.\nΜόνο όταν η Τράπεζα Κύπρου δείξει πως ζει και πως μπορεί να μπει σε περίοδο ομαλότητας, θα υπάρχει λογική σε όλες τις άλλες κινήσεις που γίνονται για να σωθεί ο τόπος. Όλα περνούν πρώτα από την ομαλότητα στην Αγία Παρασκευή.\nΕπίσης, πρέπει να προχωρήσει το ΓεΣΥ και να εκπονηθεί ΜΔΠ. Και τα λεφτά από το γκάζι μακριά από τους πολιτικούς.\nΥΓ. Οι αναγνώστες δικαιούνται να γνωρίζουν πως συγγενής του γράφοντος είναι εκ των μελών του ΔΣ της Τράπεζας Κύπρου\nΒαθμολογία:Κοινοποίηση:EmailTwitterFacebookLinkedInΕκτύπωσηGoogleRedditPinterestPocketΠερισσότεραTumblrΚάνε Like στο:Μου αρέσει! Φόρτωση...\t25/04/2013 in πολιτική, Καθημερινή, οικονομία. Ετικέτες:BoC, Τράπεζα Κύπρου, απασχόληση, απολύσεις, αστρονομικά δάνεια, διάσωση της Τράπεζας Κύπρου, διαχείριση ρίσκου, επιτροπές της τράπεζας, επιβίωση τράπεζας Κύπρου, καταστήματα Τράπεζα Κύπρου, μεγάλα δάνεια, νέο Διοικητικό συμβούλιο\n← Πρώτη ουσιαστική χαλάρωση των περιοριστικών μέτρων\tΤο πρώτο ουσιαστικό το διάταγμα →\nOne thought on “Τώρα αρχίζουν τα δύσκολα για την Τράπεζα Κύπρου”\tΟ/Η strovoliotis λέει:\t25/04/2013 at 13:01\tΓια τα «τζάκια» σίγουρα θα γνωρίζεις! Για το «middle management» όμως γνωρίζω και εγώ μέσα από μια πολύχρονη συνεργασία. Και μπορώ να βεβαιώσω πως η συμπεριφορά αλλά και η απόδοση τους ήταν πάντα απόλυτα βασισμένη σε επαγγελματικά – ορθολογιστικά κριτήρια. Πολλά από τα ζητήματα που προκύπτουν τώρα, όπως ας πούμε ο δανεισμός μόνο έναντι εξασφαλίσεων, και χωρίς να λαμβάνεται υπόψιν η δυνατότητα αποπληρωμής, ήταν μέρος των συζητήσεων μου μαζί τους εδώ και δεκαετία και βάλε.


Πώς εκδηλώνεται ο κορωνοϊός στα παιδιά – Οι διαφορές με τις απλές ιώσεις - Da News\nΑρχική Κοινωνία Πώς εκδηλώνεται ο κορωνοϊός στα παιδιά – Οι διαφορές με τις απλές...\nΠοια συμπτώματα εκδηλώνουν τα παιδιά που μολύνει ο νέος κορωνοϊός. Τι διαφορές υπάρχουν αναλόγως με την ηλικία. Πόσο πιθανό είναι να αρρωστήσουν σοβαρά. Τι λένε βρετανοί ειδικοί.\nΠροηγούμενο άρθροΜεγάλη συμμετοχή στο πρόγραμμα εκπαδευτικών δράσεων στην πλαζ της ς Αγυιάς\nΣτη σκιά της έντασης στο Αιγαίο τηλεφωνική επικοινωνία Μέρκελ-Ερντογάν


Κ/ΦΓ28 ΔΟΜΗ ΤΗΣ ΝΕ:ΦΩΝΟΛΟΓΙΑ-ΜΟΡΦΟΛΟΓΙΑ- ΣΗΜΑΣΙΟΛΟΓΙΑ-ΛΕΞΙΛΟΓΙΟ Γ ΕΞ. • Forum Φιλοσοφικής\nΚ/ΦΓ28 ΔΟΜΗ ΤΗΣ ΝΕ:ΦΩΝΟΛΟΓΙΑ-ΜΟΡΦΟΛΟΓΙΑ- ΣΗΜΑΣΙΟΛΟΓΙΑ-ΛΕΞΙΛΟΓΙΟ Γ ΕΞ.\nαπό Anfay » 13 Οκτ 2014, 08:58\nΠαιδιά, μπορεί κάποιος να με διαφωτίσει; ισχύει ότι το συγκεκριμένο μάθημα είναι εύκολο και ότι ο καθηγητής εξετάζει μόνο από την ύλη που είναι αναρτημένη στο e- class; έχει κάποιος να μου προτείνει κάποια εύκολη γλωσσολογία;\nΚ/ΦΓ28 ΔΟΜΗ ΤΗΣ ΝΕ:ΦΩΝΟΛΟΓΙΑ-ΜΟΡΦΟΛΟΓΙΑ- ΣΗΜΑΣΙΟΛΟΓΙΑ-ΛΕΞΙΛΟΓΙΟ Δ ΕΞ.\nαπό Dark fairy » 13 Οκτ 2014, 11:51\nΕίναι πολλή εύκολη ναι. Δεν χρειάζεται παπαγαλία, ούτε ορισμούς και τέτοια, χρειάζεται όμως να έχεις διαβάσει πρσεκτικά το υλικό του e class και να το έχεις κατανοήσει, καθώς εξετάζεται με πολλαπλής, και κάποια μπορεί να είναι παρόμοια και να σε μπερδέψουν.\nαπό Anfay » 13 Οκτ 2014, 12:04\nσε ευχαριστώ πολύ για την απάντηση!!! υπάρχει και κάποια άλλη που να ναι σχετικά εύκολη;\nαπό Dark fairy » 14 Οκτ 2014, 11:49\nΝομίζω και η Κειμενογλωσσολογία με τον Γούτσο πρέπει να είναι εύκολη. Δεν την έχω παρακολουθήσει ποτέ, οπότε δεν είμαι και σίγουρη, μη σε πάρω και στο λαιμό μου..\nαπό Anfay » 02 Νοέμ 2014, 17:10\nαπό Sirenita Galactica » 19 Φεβ 2015, 17:14\nΦέτος (2015-2016) το μάθημα διδάσκει η κα. Μόζερ\nαπό zoi sweety smile » 16 Νοέμ 2015, 19:23\nΚαλησπέρα παιδιά!!!!!!! Ήθελα να μου πει όποιος γνωρίζει αν η κυρία Μόζερ έχει αναφέρει κάτι στο μάθημά της για την ύλη της προόδου!!!!!!!!! Έχει πει συγκεκριμένα κεφάλαια? ΕΠΕΙΓΟΝ\nαπό dorasat. » 21 Νοέμ 2015, 17:40\nΑνακοίνωση στο e-class:\nΗ Α᾽ εξέταση Προόδου έχει οριστεί για την Τρίτη 8 Δεκεμβρίου, την ώρα του μαθήματος και θα διαρκέσει μία ώρα (60᾽). Η ύλη είναι αναρτημένη στην η-τάξη, με λεπτομερείς παραπομπές στα δύο συγγράμματα, καθώς και ορισμένα έγγραφα με σημειώσεις για όποια θέματα δεν υπάρχουν στο ένα ή στο άλλο βιβλίο ή κρίθηκε ότι χρειάζονται περισσότερη ανάπτυξη.\nαπό irene_19 » 20 Δεκ 2015, 21:57\nνα ρωτήσω κάτι παιδιά, μάθαμε τη έγινε μ αυτούς που χρωστούσαν Σπυρόπουλο???θα δώσουν το μάθημα στο εαρινό???